Ymgyrch Grym Cynghreiriol - Wicipedia\nYmgyrch filwrol gan NATO o rym awyrennol ar ffurf bomio strategol yn erbyn Gweriniaeth Ffederal Iwgoslafia yn ystod Rhyfel Cosofo oedd Ymgyrch Grym Cynghreiriol (Saesneg: Operation Allied Force). Parhaodd y cyrchoedd awyr gan 11 o aelod-wladwriaethau NATO o 24 Mawrth 1999 hyd 10 Mehefin 1999.\n24 Mawrth 1999\nGwladwriaeth Ffederal Iwcoslafia\nY rheswm swyddogol dros fomio Iwgoslafia oedd Ymgyrch Pedol. Yn sgîl ymchwiliadau dilynol ac achosion llys gan y Tribiwnlys Troseddol Rhyngwladol ar gyfer y cyn-Iwgoslafia, cadarnhawyd fod lluoedd diogelwch Iwgoslafaidd yn gyfrifol am droseddau yn erbyn dynoliaeth a chamdriniaethau hawliau dynol yn erbyn poblogaeth sifil Cosofo, yn enwedig yn ystod ymgyrch fomio NATO.\nYr ail ymgyrch filwrol fawr yn hanes NATO oedd Ymgyrch Grym Cynghreiriol, yn dilyn Ymgyrch Grym Bwriadol yn Bosnia-Hertsegofina yn ystod Rhyfel Bosnia ym mis Medi 1995. Ni chafwyd gefnogaeth y Cenhedloedd Unedig cyn i luoedd y cynghrair ddechrau bomio.\nArweiniodd y bomio at giliad lluoedd Iwgoslafaidd o Gosofo, a sefydlu Cenhadaeth Gweinyddu Dros Dro y Cenhedloedd Unedig yng Nghosofo (UNMIK) i ddod â therfyn i Ryfeloedd Iwgoslafia'r 1990au. Beirniadwyd yr ymgyrch fomio, yn enwedig oherwydd y niferoedd sifil a laddwyd.\nCysylltiadau rhwng NATO a Ffederasiwn Rwsia yn ystod Rhyfel Cosofo\nWedi dod o "https://cy.wikipedia.org/w/index.php?title=Ymgyrch_Grym_Cynghreiriol&oldid=10811251"\nLast edited on 10 Ionawr 2021, at 22:47\nNewidiwyd y dudalen hon ddiwethaf ar 10 Ionawr 2021, am 22:47.


Fy Nghwys fy Hun gan Merfyn Davies\nHafan | Home » Llyfrau Oedolion » Hunangofiannau » Fy Nghwys fy Hun\nPrîs Gwreiddiol | R.R.P. £7.50\nAwdur: Merfyn Davies\nCyhoeddi Mehefin 2007\nFformat: Clawr Meddal, 184x123 mm, 222 tudalen\nAtgofion gŵr o Ddyffryn Ceiriog yn wreiddiol; newyddiadurwr a recordiodd filoedd o gyfweliadau i'r radio a'r teledu gyda phobl o bob cefndir dros bron i ddeng mlynedd ar hugain yn rhinwedd ei waith fel gohebydd BBC Radio Cymru. Dyma rannu rhai o'i atgofion o weithio ar raglen 'Helo Bobol', cyflwyno a chynhyrchu newyddion byd amaeth, a'i waith yn yr Uned Newyddion.\nA glywsoch chi erioed am Nantyr? ‘Ble ar y ddaear mae fanno?' fe’ch clywaf yn gofyn. Pwy fuasai’n disgwyl darllen dau lyfr newydd, a gwrthrychau’r ddau wedi’u magu yn Nantyr? Y naill yw Islwyn Ffowc Elis, y cawn hanes ei fywyd drwy ffotograffau yng nghyfrol ddifyr Rheinallt Llwyd, Bro a Bywyd Islwyn Ffowc Elis. Y llall yw Merfyn Davies, awdur y gyfrol hon.\nMae Nantyr yn ardal anghysbell yn Nyffryn Ceiriog, ardal o ffermydd mynydd, gan fwyaf; ardal magu a saethu ffesantod a grugieir, ar un adeg. Cawn yn y gyfrol hon atgofion difyr Merfyn Davies, un sy’n adnabyddus ers deng mlynedd ar hugain fel cynrychiolydd Radio Cymru yng ngogledd-ddwyrain Cymru ac arfordir y Gogledd.\nUn peth sy’n fy nharo i yw ei gof eithriadol o’i ddyddiau ysgol, ac am y triciau direidus a chwaraeodd ef a’i ffrindiau, ac am yr helyntion a ddilynodd yn aml. Ni fuaswn i'n medru cofio manylion o’r fath. Mae’r hanner cyntaf yma o’r llyfr yn arbennig o ddiddorol i mi, fel y bydd i bawb a fagwyd yn yr ardal, oherwydd y mynych gyfeiriadau at ei gyfeillion a’i gyd-frodorion.\nWedi’i gyfnod yn yr ysgol, cawn benodau amdano'n dechrau ffermio, dyfodiad y tractor cyntaf, dechrau contractio a gwaith undeb amaethyddol. Ceir yma ddarlun byw a difyr o fywyd bob dydd y ffermwr ym mhumdegau a chwedegau’r ganrif ddiwethaf. Yn wir, mae’n gofnod hanesyddol.\nYn y saithdegau, daeth cyfle i Merfyn droi o fyd amaethyddol i fyd gohebu i Radio Cymru, ac o’r amser hwnnw hyd heddiw, dyna fu ei brif orchwyl. Mae’n amlwg o’r llyfr yma ei fod yn ei elfen gyda’r gwaith hwn, yn cael cyfarfod â phobl ddiddorol, a mynd i leoedd gwahanol. Wrth gwrs, detholiad bychan a gawn yma o’r hanesion mwyaf cofiadwy, o’r cyfweliad olaf a wnaed â’r Dr Kate Roberts hyd at yr helynt adeg ymweliad John Prescott â’r Rhyl, pan aeth pethau dros ben llestri.\nGwnaeth ychydig o waith actio hefyd, a chofiaf yn dda ei berfformiad teledu fel y dyn meddw yn nhafarn Y Wool Pack yn y Pandy, mewn rhaglen ar deithiau George Borrow. Cawn hanes y cynhyrchiad hwnnw ac enghreifftiau eraill yma.\nDechreuais hyn o adolygiad wrth gyfeirio at fagwraeth Merfyn yn ardal Islwyn Ffowc Elis. Ni ellir cymharu rhyddiaith Merfyn â gwaith llenor mawr y ganrif ddiwethaf, ond rhaid canmol awdur y gyfrol hon oherwydd mae’r penodau'n llifo'n rhwydd ac maent yn ddarllenadwy iawn. Mae’r lluniau o’i deulu a’i gyfeillion yn ychwanegiad difyr hefyd. Canmolaf ef hefyd am un o’i frawddegau olaf: ‘ . . . er fy mod wedi codi’m gwreiddiau o Ddyffryn Ceiriog ac wedi crwydro’r gogledd o un pen i’r llall, hogyn o Nantyr ydw i, ac un o Nantyr fydda i am byth.’\nPrynwch ar bob cyfrif.


Fideo - Partner : Sam\nFideo - Donny: Partner Ecwiti\nSyrfëwr Meintiau - Leon\nMae defnyddio cyfrifiadur yn rhan fawr o waith syrfëwr meintiau. Yma, mae'r syrfëwr yn ysgrifennu adroddiad.\nYn ogystal â gwaith cyfrifiadurol, mae angen i syrfewyr meintiau edrych ar bethau megis cynllun y pensaer ar gyfer y prosiect adeiladu.\nYma, mae'r pensaer a'r syrfëwr meintiau'n trafod prosiect cyfredol arall.\nMae angen sgiliau pobl a chyfathrebu mewn nifer o feysydd yn y math hwn o waith. Yma, mae'r syrfëwr meintiau'n trafod cynnydd prosiect cyfredol â chleient.\nMae angen i syrfewyr meintiau sicrhau bod ganddynt yr wybodaeth ddiweddaraf am yr holl brosiectau y maent yn gweithio arnynt. Mae defnyddio llinell amser prosiect yn helpu'r syrfëwr i weld ar ba gam y mae pob prosiect.\nMae angen gwybodaeth am y materion sy'n effeithio ar brosiect adeiladu yn y swydd hon. Yma, mae'r syrfëwr yn gwneud gwaith ymchwil cefndirol ar fater iechyd a diogelwch.\nMae sgiliau rhif yn bwysig ar gyfer yr yrfa hon. Gallai hyn fod i asesu ceisiadau am brosiect newydd gan gwmnïau adeiladu, neu i gyfrifo cost pob cam o brosiect.\nLlunio dadansoddiad manylach o gostau a meintiau.\nMae syrfewyr meintiau yn canfod cost prosiectau adeiladu, gan ystyried llafur, deunyddiau, trethi a chostau cynnal.\nMae’r gwaith hefyd yn gallu cynnwys sicrhau bod pob gorchwyl yn cael ei gwblhau mewn pryd, cydgysylltu’r holl bobl sy’n rhan o’r gwaith a bod yn gyswllt â’r cleient.\nSyrfëwr Meintiau Prosiect\nSyrfëwr Meintiau Rheoli\nYmgynghorydd Cost Adeiladu\nFel Syrfëwr Meintiau, byddwch yn defnyddio dyluniad Pensaer neu Beiriannydd Sifil er mwyn canfod cost adeiladu adeiladau sy’n amrywio o ysbytai, ysgolion a charchardai i ffatrïoedd, dociau a meysydd awyr.\nRhaid i Syrfewyr Meintiau ystyried cost pethau megis llafur, deunyddiau, trethi, a chostau cynnal a chadw tebygol. Byddwch o hyd yn ceisio cael y gwerth gorau am arian gan gontractwyr a chyflenwyr.\nMae Syrfewyr Meintiau mewn practis preifat ac mewn llywodraeth leol a chanolog fel arfer yn gweithio mewn swyddfa ac yn gweithio o leoliad penodol.\nByddwch yn defnyddio cynlluniau’r Pensaer i roi amcangyfrif cychwynnol o gost prosiect. Yna, byddwch yn cynhyrchu dadansoddiad manylach o’r costau a’r meintiau, sef Bil Meintiau. Byddwch yn anfon hwn at gontractwyr adeiladu fel y gallant benderfynu ar eu cynigion ar gyfer y prosiect.\nI orffen, byddwch yn asesu’r cynigion a gânt fel y gallwch chi a’r cleient benderfynu i bwy y dylech roi’r prosiect. Mae Syrfewyr Meintiau llywodraeth leol a chanolog hefyd yn rheoli gwariant ar gyfer rhaglenni parhaus, gan wneud y defnydd gorau o gyllidebau a chydbwyso gwaith cynnal a chadw â gwaith adeiladu newydd.\nCyflogir Syrfewyr Meintiau Masnachol gan gontractwyr Adeiladu a Pheirianneg Sifil. Byddwch yn paratoi cynigion ar gyfer gwaith adeiladu ac yn sicrhau bod gwaith yn cael ei gwblhau mewn pryd, i’r safon ofynnol. Byddwch yn asesu effaith unrhyw newidiadau i’r prosiect neu amhariad ar y gwaith ac yn trafod hyn gyda Syrfëwr Meintiau’r cleient.\nMae Syrfewyr Meintiau Masnachol yn gweithio ar safleoedd adeiladu fel arfer, ac efallai y bydd angen iddynt symud o amgylch y wlad ar gyfer prosiectau.\nMae llawer o reoliadau diogelwch yn berthnasol i’r diwydiant adeiladau. Er enghraifft, rhaid gwisgo het galed ar safleoedd adeiladu.\nI ddod yn Syrfëwr Meintiau, bydd arnoch angen:\nsafon rhifedd dda\ny gallu i ddadansoddi lluniadau technegol a chynlluniau penseiri\nyr hyder i gyd-drafod a’r symbyliad i wneud eich penderfyniadau eich hun\nCyflog cychwynnol: £28,500\nMae Uwch Syrfewyr Meintiau yn ennill £48,500 - £55,000\nMae’r rhan fwyaf yn gweithio tua 35-40 awr yr wythnos, dydd Llun i ddydd Gwener. Fodd bynnag, efallai y bydd yn rhaid i chi ddechrau’n gynnar a gorffen yn hwyr, ac efallai y bydd angen i chi weithio ar rai penwythnosau.\ncwmnïau eiddo ac adeiladu\ncwmnïau sy’n arbenigo mewn gwaith syrfewyr\nsefydliadau masnachol a diwydiannol\nMae cyfleoedd i Syrfewyr Meintiau yn codi mewn trefi a dinasoedd ledled y DU.\nCeir cyfleoedd i Syrfewyr Meintiau weithio fel ymgynghorwyr annibynnol neu mewn practis preifat.\nMae swyddi'n cael eu hysbysebu ar yr holl hysbysfyrddau swyddi mawr, ar wefan Paru Swyddi Ar-lein, ac yn y Ganolfan Byd Gwaith. Mae GreenJobs yn hysbysfwrdd swyddi wedi'i anelu at bobl sydd â diddordeb mewn gyrfaoedd gwyrdd: www.greenjobs.co.uk/browse-jobs/quantity-surveyor/\nY ffordd fwyaf uniongyrchol i’r yrfa hon yw astudio gradd achrededig mewn Mesur Meintiau, neu bwnc sydd â chysylltiad agos. Cynigir y cymwysterau a gydnabyddir ehangaf gan Sefydliad Brenhinol y Syrfewyr Siartredig (RICS) a Sefydliad y Syrfewyr Peirianneg Sifil (ICES).\nNid oes angen gradd sy’n ymwneud â gwaith syrfëwr arnoch bob amser i fod yn Syrfëwr Meintiau. Bydd graddau mewn pynciau eraill yn aml yn dderbyniol. Mae galw mawr yn y proffesiwn hwn am bobl â sgiliau busnes a chyfathrebu.\nMae nifer fach o gyrsiau HNC a HND ar gael yn y DU mewn pynciau sy’n gysylltiedig â gwaith syrfëwr. Gellir defnyddio’r cyrsiau hyn fel llwybrau at raddau llawn, neu o bosibl at swydd iau mewn cwmni/sefydliad.\nGall fod yn bosibl ymuno â’r yrfa hon yn syth o’r ysgol ac astudio yn y gwaith.\nDaw rhai pobl i'r yrfa hon drwy wneud Uwch Brentisiaeth, Prentisiaeth Lefel Uwch neu Brentisiaeth Gradd.\nProfiad Gwaith Byddai profiad blaenorol o weithio mewn swydd gynllunio neu adeiladu yn ddefnyddiol iawn i chi allu dod yn Syrfëwr Meintiau.\nYn dilyn y cam addysg, byddwch yn cael hyfforddiant yn y gwaith. Er mwyn dod yn aelod cwbl gymwys o RICS, bydd angen ichi wneud o leiaf dwy flynedd o ddysgu strwythuredig mewn swydd. Rhoddir statws siartredig i aelodau llawn RICS. Dyma’r lefel cymhwysedd uchaf mewn proffesiwn.\nMae nifer o gyrsiau ôl-raddedig yn ymwneud â gwaith syrfëwr ar gael yn y DU.\nGall Syrfewyr Meintiau profiadol symud i swyddi uwch, megis Prif Syrfëwr Meintiau. Mae rhai Syrfewyr Meintiau yn mynd yn hunangyflogedig.\nI gael lle ar Uwch Brentisiaeth neu Brentisiaeth Lefel Uwch, bydd angen o leiaf pump TGAU gradd A* - C (9 - 4) arnoch fel arfer, gan gynnwys Saesneg a mathemateg, ac efallai dwy Safon Uwch.\nI gael eich derbyn ar gwrs gradd achrededig addas mewn mesur meintiau, bydd arnoch angen fel arfer:\n2/3 Safon Uwch.>\n2/3 TGAU arall gradd C neu uwch, gan gynnwys Saesneg a mathemateg\ncymhwysterBTEC lefel 3\nFodd bynnag, mae gofynion mynediad cyrsiau gwahanol yn amrywio, felly edrychwch ar brosbectysau prifysgolion am ragor o fanylion.\nMae gan hwyrddyfodiaid llwyddiannus sgiliau perthnasol yn aml a gafwyd ar lefel technegydd. Er enghraifft, gallwch symud ymlaen i fod yn aelod technegol o Sefydliad Brenhinol y Syrfewyr Siartredig.\nOs nad oes gennych y cymwysterau arferol y mae eu hangen arnoch i gael eich derbyn ar y cwrs gradd neu HND o’ch dewis, gallai cwrs Mynediad mewn coleg neu brifysgol fod y ffordd i mewn.\nMae’r cyrsiau hyn wedi’u dylunio ar gyfer pobl nad ydynt wedi dilyn y llwybrau arferol i addysg uwch. Nid oes angen cymwysterau ffurfiol fel arfer, ond dylech holi colegau unigol.\nOs ydych yn berson graddedig heb radd achrededig, gallwch wneud cwrs trosi dwy flynedd ôl-raddedig mewn tirfesur. Mae’n bosibl y bydd ffafriaeth i’r rheini sydd â gradd mewn pwnc cysylltiedig megis adeiladu neu adeiladwaith.\nMae’r College of Estate Management yn cynnig gradd mewn Tirfesur Meintiau trwy ddysgu o bell.\nMae cwmnïau adeiladu mwy yn noddi astudiaethau ar lefel addysg uwch.\nMae rhai pobl yn dechrau ar yr yrfa hon trwy Brentisiaeth Lefel Uwch mewn Tirfesur. Gall hyn arwain at rolau syrfewyr meintiau cynorthwyol.\nMae 16% o syrfewyr meintiau yn hunangyflogedig.\nMae 12% yn gweithio’n rhan-amser.\nY prif sefydliadau ar gyfer yr yrfa hon yw Sefydliad Brenhinol y Syrfewyr Siartredig, Sefydliad y Syrfewyr Peirianneg Sifil a’r Sefydliad Siartredig Adeiladu.


Prentis Adran Gelf i Gyfarwyddwraig Celf, Stori Molleasha – Sgil Cymru\nPrentis Adran Gelf i Gyfarwyddwraig Celf, Stori Molleasha\nDecember 19, 2017 admin HYFFORDDIANT CYFRYNGAU, PRENTISIAETHAU 0\nDechreuodd Molleasha ei gyrfa yn 2015 ar Brentisiaeth Cyfryngau Creadigol a Digidol Lefel 3. Gweithiodd Molleasha, 20 o Gaerdydd, fel Prentis Adran Gelf i BBC Cymru Wales ym Mhorth y Rhath yng Nghaerdydd.\nCyn darganfod y brentisiaeth roedd Molleasha yn astudio Lefelau A mewn Celf, Astudiaethau Cyfryngau a Dylunio a Thechnoleg. Doedd Molleasha ddim yn hoff iawn o’r syniad o fynd i’r brifysgol ond yr oedd hi’n gwybod bod hi am astudio cwrs creadigol.\nWnaeth dysgu yn y gweithle yn apelio i fi yn hytrach na astudio yn y Brifysgol. Roeddwn i’n gwybod fy mod am wneud rhywbeth creadigol, ond roeddwn yn teimlo’n ansicr am ba gwrs i’w wneud oherwydd mae cyrsiau creadigol yn ddrud ag yn gystadleuol. Rwy’n credu mai prentisiaeth yw’r ffordd orau o ddechrau gyrfa.\nWrth gwblhau ei phrentisiaeth wnaeth Molleasha weithio fel Prentis Adran Gelf ar Casualty am y 6 mis cyntaf a Pobol y Cwm am y 6 mis olaf.\nYn dilyn ei phrentisiaeth wnaeth Molleasha barhau i weithio gyda BBC Cymru Wales fel Cyfarwyddwraig Celf.\nYn 19 oed gofynnwyd i fi fod yn Gyfarwyddwraig Celf gyda Pobol y Cwm. Yr wyf wedi aros gyda’r BBC yn gweithio fel Cyfarwyddwraig Celf ers Ebrill 2016 a fi ydy’r ieuengaf i’w neud yn barhaus.\nYn ogystal a hyn mae Molleasha wedi cadw’n brysyr trwy fynychu cyrsiau dramor ac yn gweithio’n llawrydd ar gynyrchiadau eraill.\nTra o’n i i ffwrdd yn yr Haf, cwblheais i gwrs byr mewn Graffeg a Dyluniad Gweledol yn Los Angeles yn ogystal a gweithio dyddiau yn gwisgo setiau ar Emmerdale. Yn y flwyddyn newydd byddaf yn gweithio fel Cyfarwyddwraig Celf ar Casualty.\nErs cwblhau ei phrentisiaeth mae Molleasha wedi gweithio ar amryw o gynyrchiadau ac yn parhau i weithio’n galed i greu enw da i’w hun fel Cyfarwyddwraig Celf. Heb brentisiaeth fyddai hyn ddim wedi bod yn bosib.\nHelpodd y brentisiaeth greu fy ngyrfa. Mae hyd y brentisiaeth wedi gadael i fi brofi i’r cyflogwyr pa mor alluog ydw i. Mae adeiladu perthynas fel hyn yn anodd iawn i’w gyflawni trwy wneud cyfnodau byr o brofiad gwaith.\nOes gyda chi ddiddordeb mewn gwneud prentisiaeth yn y diwydiannau creadigol? Cliciwch yma i weld ein swyddi gwag.\nSiwrnai Prentisiaeth Joseph


Agenda Pwyllgor Archwilio ar Dydd Iau, 17eg Ionawr, 2019, 14:00\nDydd Iau, 17eg Ionawr, 2019 14:00\nDerbyniwyd ymddiheuriadau am absenoldeb gan y Cynghorydd RM Granville.\nDatganodd y Cynghorydd JE Lewis fuddiant manteisiol yn eitem 7 yr Agenda, oherwydd y soniwyd am Dechrau'n Deg wrth ddadlau'r adroddiad hwn a bod ei ?yr yn mynychu Dechrau'n Deg. Gadawodd y Cynghorydd Lewis y cyfarfod tra'r oedd yr eitem hon yn cael ei hystyried.\nDerbyn y Cofnodion PDF 80 KB\nI dderbyn am gymeradwyaeth y Cofnodion cyfarfod y 13/12/18\nPENDERFYNWYD: I dderbyn Cofnodion cyfarfod y Pwyllgor Archwilio â'r dyddiad 13 Rhagfyr 2018 fel cofnod gwir a manwl gywir.\nYng nghyswllt y ddau baragraff olaf ond un cyn y datrysiad ar dudalen 7 y cofnodion, bu i'r Cadeirydd ddymuno i'r Uwch Swyddog Gwasanaethau Democrataidd - Pwyllgorau ymgymryd â'r canlynol y tu allan i'r cyfarfod:-\n"O ran y polisi cyhoeddi ceisiadau Rhyddid Gwybodaeth a/neu ymatebion i'r rhain, a yw hwn yn cydymffurfio â Deddf yr Iaith Gymraeg, sy'n nodi na ddylai'r iaith Gymraeg gael ei thrin yn llai ffafriol na'r iaith Saesneg? Ac a geisiwyd cyngor gan Gomisiynydd y Gymraeg i sicrhau ein bod yn cydymffurfio, gan os nad ydym, gall hynny ddod â risg ac fel y nodwyd, costau sylweddol i ran y Cyngor?"\nAdroddiad yr Archwiliad - Swyddfa Archwilio Cymru - Ymateb Diagnostig i Risg Digidol PDF 126 KB\nI gael cyflwyniad gan y Pennaeth Perfformiad a Gwasanaethau Partneriaeth.\nAudit Report - Wales Audit Office - Digital Risk Diagnostic Responsed , eitem 109. PDF 269 KB\nBu i Bennaeth Perfformiad a Phartneriaethau gyflwyno adroddiad, yn cynghori Swyddfa Archwilio Cymru i gynnal gweithgaredd gwaith maes o Fai i Fehefin 2018, i adnabod a deall y risgiau digidol allweddol sy'n wynebu Cyngor Bwrdeistref Sirol Pen-y-bont ar Ogwr. Roedd y gweithgaredd at ddibenion cynllunio a chyhoeddodd Swyddfa Archwilio Cymru y canfyddiadau allweddol i Aelodau o'r Pwyllgor ar 13 Rhagfyr 2018 (gweler Atodiad 1 yr adroddiad). Roedd yr adroddiad gerbron yr aelodau yn manylu ymateb i ganfyddiadau ac argymhellion allweddol o'r fath.\nTrwy wybodaeth gefndirol, cyflwynodd dogfen drafodaeth Swyddfa Archwilio Cymru i'r Pwyllgor 7 maes allweddol a ymdriniwyd â nhw'n flaenorol, fel a ganlyn:-\nStrategaeth a Thrawsffurfiad Digidol\nDatblygu Gwefan - 'bod yn fwy cysylltiedig'\nGwytnwch yr isadeiledd a phlatfformau TGCh\nSgiliau, capasiti, gallu ac adnoddau TG\nCynllunio Adfer wedi Trychineb (DR) TGCh\nDiogelwch a Gwytnwch Seiber\nTrefniadau diogelu data a GDPR\nYna, cyfeiriodd y Pennaeth Perfformiad a Phartneriaethau at sefyllfa bresennol yr adroddiad, a chadarnhau mai ym Medi 2016 y dechreuodd Cyngor Bwrdeistref Sirol Pen-y-bont ar Ogwr ar brosiect â'r darparydd digidol Agilisys, i gyflwyno "Platfform Digidol" unigol (Fy Nghyfrif) i gwsmeriaid gael rhyngweithio ar-lein am wasanaethau allweddol. Eglurodd mai ochr yn ochr â datblygiad y platfform digidol, penderfynodd Cyngor Bwrdeistref Sirol Pen-y-bont ar Ogwr i ddatblygu a mewnosod gwefan ymatebol newydd ym Medi 2017.\nYna aeth ymlaen i egluro bod darpariaeth y Platfform Digidol yn cael ei fewnosod dros ddau gam, gyda Cham 1 yn ymwneud â mewnosod y Platfform Digidol yn rhedeg tan Ebrill 2018. Y gwasanaethau a ddarparwyd oedd y Dreth Gyngor a Budd-daliadau Tai, yn ogystal â'r wefan ymatebol newydd.\nRoedd Cam 2 yn canolbwyntio ar wneud y gwasanaethau canlynol ar gael trwy'r Platfform Digidol erbyn diwedd Mawrth 2019:-\n· Y Dreth Gyngor (Gostyngiad Unigolyn Sengl a Gostyngiad T? Gwag)\n· Derbyniadau Ysgolion\n· TG adrodd materion (Tipio Anghyfreithlon, Priffyrdd, Baw C?n, Goleuadau Stryd)\nMae'r Platfform wedi rhoi'r cyfle i drawsffurfio a chynnig dewis i'r dinesydd ddefnyddio sianel ddigidol. Bellach, gellir ymgymryd â thrafodion ac ymholiadau bob awr o'r dydd, gan leihau'r angen am alwadau ffôn a chyfathrebiadau wyneb yn wyneb.\nYna rhoddodd y Pennaeth Partneriaethau a Pherfformiad grynodeb cyffelyb i'r uchod ar sail y Strategaeth a Thrawsffurfiad Digidol, Galluoedd Trafodaethol a Sifft Sianel Gwefannau, Cydymffurfiaeth â GDPR a Chynlluniau Parodrwydd, isadeiledd TG a Chefnogaeth Rhwydwaith y Cyngor, cynllunio Adfer wedi Trychinebau (DR) TGCh a diogelwch a gwytnwch Seiber (Cod Cysylltiad Rhwydwaith Gwasanaethau Cyhoeddus) a Gwendidau a/neu Risgiau Diogelwch ac amserlenni perthnasol ar gyfer y rhain.\nO ran goblygiadau ariannol yr adroddiad, cadarnhaodd bod cyllid gwreiddiol y Rhaglen Trawsffurfiad Digidol o £2.5m wedi'i rannu i £1m ar gyfer gwariant cyfalaf a £1.5m gwariant refeniw. Roedd yr adran hon o'r adroddiad hefyd yn cynnwys manylion y gwariant hyd yn hyn.\nYn ychwanegol at yr adroddiad, darparodd y Pennaeth Partneriaethau a Pherfformiad Gyflwyniad power point i egluro peth o'r gwaith a ymgymerwyd ag o hyd yn hyn a nodau, canlyniadau ac amcanion amrywiol sydd naill ai wedi digwydd neu mae gwaith yn cael ei wneud arnynt.\nYna ymatebodd ... Gweld y cofnodion lawn ar gyfer eitem 109.\nAsesiad Risg Corfforaethol, Polisi Rheoli Risgiau Corfforaethol a Gweithdrefn Adrodd Digwyddiadau a Digwyddiadau Cael a Chael PDF 69 KB\nCorporate Risk Assessment 2019 Appendix A , eitem 110. PDF 75 KB\nCorporate Risk Management Policy Appendix B , eitem 110. PDF 134 KB\nCorporate Risk Management Policy Appendix C Incident and Near Miss Reporting Procedure , eitem 110. PDF 125 KB\nCyflwynodd y Pennaeth Cyllid Dros Dro adroddiad, a'i ddiben oedd darparu Aelodau â chanlyniad Asesiad Risg Corfforaethol 2019-20 yn Atodiad A yr adroddiad, a rhoi gwybod i'r Pwyllgor o'r newidiadau i Bolisi Rheoli Risg y Cyngor yn Atodiad B a'r Weithdrefn Adrodd Digwyddiadau a Digwyddiadau Cael a Chael yn Atodiad C.\nRoedd yr adroddiad yn amlinellu gwybodaeth gefndirol benodol, gan gadarnhau ym mharagraff 3.7 bod y Cyngor yn cytuno ar amserlen rheoli risg bob blwyddyn. Dengys hyn yn Atodiad 2 y Polisi Rheoli Risg Corfforaethol.\nAeth yn ei blaen i egluro mai ar y pryd nid oedd gan y Cyngor weithdrefn yn ei lle ar gyfer casglu gwybodaeth yngl?n â digwyddiadau a digwyddiadau cael a chael ac ymchwilio iddynt, er mwyn sicrhau y dysgir gwersi penodol.\nCadarnhaodd y Pennaeth Cyllid Dros Dro bod Gweithdrefn Adrodd Digwyddiadau a Digwyddiadau Cael a Chael arfaethedig wedi'i hadrodd i'r Uwch Dîm Rheoli ar 10 Ebrill 2018 ac yna i'r Pwyllgor Archwilio ar 28 Mehefin 2018. Yn y cyfarfod hwnnw, gofynnodd Aelodau am adolygiad o'r mecanwaith sgorio ac ystyriaeth am rôl uwch i Aelodau. Yna gofynnodd y Bwrdd Rheoli Corfforaethol (CMB) am groesgyfeiriad rhwng y weithdrefn a phrotocolau'r Adran Iechyd a Diogelwch sy'n bodoli eisoes, i sicrhau na fu dyblygiad.\nMae'r asesiad risg yn Atodiad A wedi'i adolygu mewn ymgynghoriad â'r Bwrdd Rheoli Corfforaethol a'r Uwch Dîm Rheoli. Roedd yn adnabod y prif risgiau sy'n wynebu'r Cyngor, eu cysylltiad â'r themâu blaenoriaeth, yr effaith mae'r rhain yn debygol o'i chael ar wasanaethau'r Cyngor a'r Fwrdeistref Sirol ehangach, beth sy'n cael ei wneud i reoli'r risgiau a lle mae'r cyfrifoldeb am ymatebiad y Cyngor. Mae'r asesiad risg yn gydnaws â'r Strategaeth Ariannol Tymor Canolig (MTFS).\nMae'r Polisi Rheoli Risg Corfforaethol yn Atodiad B wedi'i newid i ymgorffori matrics sgorio risgiau 5 x 5 a fydd yn cael ei ddefnyddio fel arferiad ar draws y Cyngor.\nYchwanegodd bod y Polisi wedi'i ddiwygio i ddiffinio'r awydd am risg fel "cyfanswm y risg mae sefydliad yn fodlon ei dderbyn, caniatáu neu fod yn agored iddo cyn gweithredu i ddiogelu ei hun."\nMae'r Bwrdd Rheoli Corfforaethol wedi ystyried y lefel y dylid gosod awydd am risg y Cyngor. Cytunwyd mai wrth ddefnyddio'r matrics sgorio risgiau 5 x 5, bod y rheiny sydd â sgor o 10 neu uwch yn mynd y tu hwnt i awydd am risg y Cyngor. Mae'r risgiau hynny sydd wedi'u dynodi fel risg uchel neu ganolig wedi'u lliwio yn goch ac oren yn y matrics sgorio risgiau.\nRoedd amserlen y Polisi Rheoli Risgiau Corfforaethol yn Atodiad 2 wedi'i diwygio ar gyfer 2019-20 ac mae hon wedi'i chytuno gan y Bwrdd Rheoli Corfforaethol.\nRoedd y Weithdrefn Adrodd Digwyddiadau a Digwyddiadau Cael a Chael yn Atodiad C wedi'i newid i ymgorffori'r matrics sgorio 5 x 5.\nCynghorodd y Pennaeth Cyllid Dros Dro mai unwaith y flwyddyn, cynigiwyd bod y Pwyllgor yn ystyried adroddiad sy'n crynhoi'r digwyddiadau a'r digwyddiadau cael a chael a gofnodwyd a'r hyn a wnaed i atal y rhain/eraill rhag digwydd eto. Fodd bynnag byddai ... Gweld y cofnodion lawn ar gyfer eitem 110.\nStrategaeth Rheoli Trysorlys 2019-20 PDF 94 KB\nTreasury Management Strategy 2019-20 Appendix , eitem 111. PDF 383 KB\nCyflwynodd Rheolwr y Gr?p a'r Prif Gyfrifydd adroddiad, er mwyn rhannu â'r Aelodau y Strategaeth Rheoli Trysorlys arfaethedig ar gyfer 2019-20, a oedd yn cynnwys y canlynol:-\nStrategaeth Fenthyca 2019-20\nStrategaeth Fuddsoddi 2019-20\nDangosyddion Rheoli Trysorlys ar gyfer 2019-20 hyd at 2021-22\nRoedd yr adroddiad yn amlinellu gwybodaeth gefndirol benodol, ac yn dilyn hynny cynghorodd bod y Strategaeth Rheoli Trysorlys 2019-20 (Atodiad A yr adroddiad) yn cadarnhau cydymffurfiaeth y Cyngor â'r Cod CIPFA, sy'n gofyn bod amcanion ffurfiol a chynhwysfawr, polisïau a gweithdrefnau, strategaethau a threfniadau adrodd mewn lle ar gyfer rheolaeth effeithiol o weithgareddau rheoli trysorlys, a bod rheolaeth effeithiol a rheoli risg yn brif amcanion y gweithgareddau hyn.\nYchwanegodd Rheolwr y Gr?p a'r Prif Gyfrifydd y bydd y Strategaeth Rheoli Trysorlys 2019-20 yn cael ei chyflwyno i'r Cyngor i'w chymeradwyo yn Chwefror 2019, ac er na fydd prif gorff hon yn newid, gall fod amrywiaethau yn rhai o'r ffigyrau os bydd newidiadau o gwbl (megis y Rhaglen Gyfalaf), i adlewyrchu'r wybodaeth ddiweddaraf.\nEglurodd bod y Strategaeth wedi'i hysgrifennu yn unol ag ychwanegiad newydd a oedd bellach yn cynnwys y Dangosyddion Cynghorus yn cael eu hymgorffori yn y Strategaeth.\nYchwanegodd Rheolwr y Gr?p a'r Prif Gyfrifydd nad oedd y Strategaeth ar y pryd yn ystyried y Grant Cyfalaf o £1.33m a fyddai'r Cyngor yn ei dderbyn, na'r lefel o gronfeydd cyllid a glustnodwyd wrth gefn ar gyfer Cyfnod 9.\nYna, cyfeiriodd at feysydd allweddol penodol y Strategaeth er budd yr Aelodau a dod â'i chyflwyniad i gasgliad, drwy gadarnhau bod y Strategaeth wedi'i hadolygu gan ymgynghorwyr Rheolaeth Tryslorys y Cyngor, sef Arlingclose, a oedd wedi cymeradwyo'r Strategaeth heb awgrymu unrhyw welliannau i'r un peth.\nPENDERFYNWYD: Bod yr Aelodau yn rhoi'r ystyriaeth ddyledus i'r Strategaeth Rheoli Tryslorys 2019-20 (Atodiad A yr adroddiad), gan roi rhagor o gyngor iddi gael ei chyflwyno i'r Cyngor i'w chymeradwyo yn ei gyfarfod yn Chwefror 2019.\nArchwiliad Mewnol - Adroddiad Canlyniad - Ebrill i Ragfyr 2018 PDF 61 KB\nInternal Audit Outturn - Appendix A , eitem 112. PDF 150 KB\nInternal Audit Outturn Appendix B , eitem 112. PDF 61 KB\nInternal Audit Outturn - Appendix C , eitem 112. PDF 132 KB\nCyflwynodd y Prif Archwilydd Mewnol adroddiad a'i ddiben oedd rhoi gwybod i'r Pwyllgor o berfformiad gwirioneddol yr Archwiliad Mewnol yn erbyn y Cynllun Archwilio ar gyfer y cyfnod Ebrill i Ragfyr 2018.\nTrwy wybodaeth gefndirol, cynghorodd yr Aelodau bod y Cynllun Archwilio Mewnol 2018/19 wedi'i gymeradwyo'n flaenorol gan y Pwyllgor Archwilio yn ei gyfarfod yn Ebrill 2018, gyda'r Cynllun yn amlinellu'r aseiniadau i'w cynnal a'u blaenoriaethau priodol.\nDarparodd y Cynllun am gyfanswm o 1,000 o ddyddiau cynhyrchiol o Ebrill 2018 hyd at Fawrth 2019, ar sail Blaenoriaeth 1 a Blaenoriaeth 2.\nCyfeiriodd y Prif Archwilydd Mewnol Aelodau at Atodiad A yr adroddiad, a oedd yn dangos cynnydd gwirioneddol yn erbyn y Cynllun ar sail Risgiau 2018/19.\nRoedd Atodiad B yn cynnwys rhagor o wybodaeth gyda manylion yr adolygiadau hynny nad ydynt wedi'u dyrannu yn y chwarterau priodol a'r adolygiadau hynny a ddygwyd ymlaen o chwarteri'r dyfodol.\nCynghorodd adran nesaf yr adroddiad mai er bod Adran yr Archwiliad yn cynnwys rhai swyddi gwag ac yn dal i wneud hynny, roedd aelodau newydd penodol o staff a oedd wedi'u recriwtio ar ôl hynny wedi gwneud cynnydd da yn eu rolau, gan arwain at gynnydd yn y Cynllun. Fodd bynnag, er mwyn sicrhau bod cyfran sylweddol o'r Cynllun Blynyddol wedi'i gwblhau erbyn diwedd y flwyddyn ariannol, roedd gofyn comisiynu gwasanaethau'r bartneriaeth Archwilio De Orllewin.\nEr mwyn cynorthwyo â monitro'r cynllun ar sail risg blynyddol yn effeithiol, atodwyd rhagor o wybodaeth yn Atodiad C. Roedd hyn yn dangos yr holl adolygiadau a oedd wedi'u cwblhau yn y cyfnod, ynghyd â'u perfformiad.\nPENDERFYNWYD: Bod yr aelodau yn rhoi ystyriaeth ddyledus i'r Adroddiad Canlyniad Archwiliad Mewnol sy'n mynd i'r afael â'r cyfnod Ebrill i Ragfyr 2018, i sicrhau bod bob agwedd ar eu swyddogaethau creiddiol yn cael eu hadrodd yn ddigonol.\nArchwiliad Mewnol - Fframwaith Twyll Corfforaethol PDF 65 KB\nInternal Audit - Corporate Fraud Framework Appendix A , eitem 113. PDF 251 KB\nAudit Committee 17 01 19 - Corporate Fraud Framework Report - Appendix B , eitem 113. PDF 616 KB\nAudit Committee 17 01 19 Corporate Fraud Framework Report Appendix C , eitem 113. PDF 735 KB\nCyflwynodd y Prif Archwilydd Mewnol adroddiad, a ddarparodd Aelodau â diweddariad ar Fframwaith Twyll Corfforaethol trosfwaol y Cyngor yn unol â swyddogaethau'r Pwyllgor Archwilio, fel yr amlinellir yn eu Cylch Gorchwyl.\nRoedd yr adroddiad yn amlinellu gwybodaeth gefndirol benodol ac yn cadarnhau mai un o swyddogaethau craidd Pwyllgor Archwilio effeithiol oedd 'ystyried effeithiolrwydd trefniadau Rheoli Risgiau'r Cyngor, yr amgylchedd rheoli a'r trefniadau gwrth-dwyll a llygredigaeth gysylltiedig.'\nCadarnhaodd y Prif Archwilydd Mewnol yr ymgymerwyd ag adolygiad ar sail yr arfer dda a adnabuwyd yn Strategaeth Dwyll y Llywodraeth Leol. Roedd hyn yn cynnwys asesiad ar ba mor dda yr oedd y Cyngor yn cydnabod y risg o dwyll a sut mae'n atal, canfod ac olrhain arian neu asedau a enillwyd drwy dwyll.\nWedi'u hatodi fel Atodiadau i'r adroddiad oedd y dogfennau canlynol:-\nAtodiad A - Strategaeth a Fframwaith Twyll 2018/19 hyd at 2020/21 (gyda Chynllun Gweithredu cysylltiedig);\nAtodiad B - Strategaeth Wrth-Dwyll a Llwgrwobrwyaeth wedi'i Diweddaru (cyn cael ei chyflwyno i'r Cabinet i'w chymeradwyo)\nAtodiad C - Polisi Gwrth-Wyngalchu Arian (cyn cael ei gyflwyno i'r Cabinet i'w gymeradwyo)\nCyfeiriodd Aelod at dudalen 152 yr adroddiad, paragraff 2.4 ac enghreifftiau o'r gwahanol ffurfiau o Wyngalchu Arian ac o ran y pumed pwynt bwled, ei barn hi oedd y dylid dileu dau air cyntaf y paragraff hwn o'r Polisi, sef 'rhoi gwybod'. Cytunwyd ar hyn mewn egwyddor.\nPENDERFYNWYD: (1) Bod Aelodau yn nodi'r Strategaeth a'r Fframwaith Twyll 2018/19 hyd at 2020/21.\n(2) Bod Aelodau yn derbyn cynnwys y Strategaeth Wrth-Dwyll a Llwgrwobrwyaeth fel y nodwyd yn Atodiad B yr adroddiad, a nodi y byddai hwn yn cael ei gyfeirio at y Cabinet i'w gymeradwyo.\n(3) Bod aelodau yn parchu cynnwys y Polisi Gwrth-Wyngalchu Arian fel y nodwyd yn Atodiad C yr adroddiad, a nodi y byddai'n cael ei gyfeirio ar y Cabinet i'w gymeradwyo.\nBlaenraglen Waith 2018/19 wedi'i Diweddaru PDF 59 KB\nUpdated FWP Appendix , eitem 114. PDF 55 KB\nCyflwynodd y Prif Archwilydd Mewnol adroddiad, a'i ddiben oedd cyflwyno i'r Pwyllgor Archwilio'r Blaenraglen Waith 2018-19 wedi'i diweddaru, fel sydd ynghlwm â'r adroddiad.\nPENDERFYNWYD: Bod Aelodau yn ystyried ac yn nodi'r Blaenraglen Waith 2018/19 sydd wedi'i diweddaru.\nYmddeoliad Y Pennaeth Archwilio Mewnol\nCynghorodd y Pennaeth Cyllid Dros Dro a'r Swyddog S151 yr Aelodau mai dyma oedd cyfarfod Pwyllgor Archwilio olaf y Prif Archwilydd Mewnol cyn iddi ymddeol.\nCynghorodd ei bod wedi cael y pleser o weithio gyda hi yn ei swydd bresennol ac yn y gorffennol mewn swydd archwilio, a bu iddi ei chymeradwyo am ei phroffesiynoldeb a'i hymroddiad i'w gwaith dros y 28 mlynedd ddiwethaf o lywodraeth leol, a'i bod wedi treulio 10 mlynedd o hwnnw yn Bennaeth Archwilio Mewnol Cyngor Bwrdeistref Sirol Pen-y-bont ar Ogwr a Chyngor Bro Morgannwg.\nRoedd y Prif Archwilydd Mewnol wedi cynorthwyo'n helaeth gyda'r gwaith o gyfuno a chefnogi'r Gwasanaeth Archwilio Mewnol Cyfrannol gyda Chyngor Bro Morgannwg, sydd ers hynny wedi'i ehangu ymhellach i gynnwys awdurdodau cyfagos eraill.\nYnghyd â'r Cadeirydd ac ar ran yr Aelodau a'r Swyddogion, dymunodd y Pennaeth Cyllid Dros Dro a'r Swyddog S151 ymddeoliad hynod hapus ac iach iddi, gan ddiolch iddi am yr ymrwymiad llwyr y mae wedi dangos i'w swydd ers iddi fod ynghlwm â Chyngor Bwrdeistref Sirol Pen-y-bont ar Ogwr ac yn ddiweddarach fel rhan o'r Gwasanaeth Cyfrannol.


Arian a hapusrwydd: y pethau pwysicaf mewn bywyd | Dynion chwaethus\nBeth yw'r pethau pwysicaf mewn bywyd? Y rhai sy'n achosi teimladau o les, o foddhad. Yn fyr, o hapusrwydd.\nMewn gwirionedd, mae'n ymwneud y profiadau hynny sy'n adeiladol, mewn un ffordd neu'r llall, i chi'ch hun neu i eraill.\nMae arian yn elfen hanfodol i dalu costau sylfaenol. Yn rhesymegol, mae'n anodd iawn teimlo llesiant os oes modd hanfodol i oroesi. Unwaith yr ymdrinnir ag anghenion sylfaenol, mae pwysigrwydd arian yn gymharol.\nA dweud y gwir ni ellir prynu'r pethau mwyaf buddiol mewn bywyd. Nhw yw'r pwysicaf oherwydd eu bod yn arwain at lesiant llawn, iechyd meddwl digonol, a theimlad sefydlog o foddhad.\n1 Bywyd teulu\n2 Y gwir gariad\n3 Sgwrs dda\nY teulu yw'r sylfaen ar gyfer sefydlogrwydd yr unigolyn. Rydym yn cael ein geni ynddo a dyma'r cnewyllyn sylfaenol yr ydym yn integreiddio ohono i gymdeithas. Mae'n lloches, cefnogaeth a'r cymhelliant angenrheidiol ar gyfer y dydd i ddydd.\nY gwir gariad\nGall gwir gariad olygu cydbwysedd mewn bod dynol, ei wireddu'n llawn. Mae'n un o'r pethau pwysicaf hynny ym mywyd ein bywyd, un o'r trysorau mwyaf. Mae caru a chael ein caru yn bwysig iawn i'n hiechyd corfforol a meddyliol.\nMae yna fanylion sy'n rhoi llawer i ni ac nad ydyn nhw'n costio arian. Gall sgwrs ddiddorol droi’n un o’r eiliadau mwyaf cadarnhaol y dydd. Mae gwrando a gwrando arno yn rhoi teimlad o blastigrwydd, yn ogystal â sefydlogrwydd emosiynol. Gall yr eiliadau anoddaf fod yn well gyda sgwrs dda.\nMae chwerthin yn galonog yn helpu i ryddhau tensiwn, yn uno pobl ac yn gwella gweithrediad y corff. Mae'n rhaid i chi wybod sut i roi pwynt hiwmor mewn bywyd.\nMae cyswllt â natur yn cryfhau ein henaid a'n corff. Yn natur, mae delio ag anifeiliaid wedi'i gynnwys. Heddiw, mae yna lawer o therapïau sy'n defnyddio cyswllt â natur ac anifeiliaid, i wella hwyliau a chynyddu ansawdd bywyd.\nFfynonellau delwedd: ABC.es / Byw mewn llif\nLlwybr llawn i'r erthygl: Dynion chwaethus » Ffit » iechyd » Nid yw'r pethau pwysicaf mewn bywyd yn costio arian\nEsgidiau wedi'u leinio â ffwr a fydd yn cadw'ch traed yn gynnes y gaeaf hwn


Trosffordd, Cyffordd Tyndall Street a’r Ffordd Gyswllt Ganolog, Caerdydd – Archifau Morgannwg\nTrosffordd, Cyffordd Tyndall Street a’r Ffordd Gyswllt Ganolog, Caerdydd\nTrwy adeiladu’r M4 yng ngogledd Caerdydd, dechreuodd gwaith yn y 1970au ar ddatblygu cysylltiadau da o’r draffordd i mewn i rannau deheuol a chanolog y ddinas. Nawr iddo gael ei gwblhau, mae’r Ffordd Ddosbarthu Berifferol (A4232) yn ffurfio cylch, yn ymylu de Caerdydd rhwng cyffyrdd 30 (Porth Caerdydd) a 33 (Capel Llanilltern) yr M4.\nMae’r Ffordd Gyswllt Ganolog (A4234) yn cysylltu’r A4232 gyda chanol y ddinas. Yn costio £8.5 miliwn i’w adeiladu, fe’i agorwyd ar 16 Chwefror 1989. Yn cynnwys ychydig dan filltir o ffordd ddeuol, mae’r ffordd yn mynd o gylchfan Queensgate ym Mae Caerdydd, yn bennaf ochr yn ochr â hen Ddoc Dwyreiniol Bute, i Stryd Adam. Mae cyffordd lle mae’n croesi Tyndall Street, ac mae llun Mary Traynor yn dangos y cynheiliaid sy’n cario’r drosffordd ar y pwynt hwn.\nCasgliad Mary Traynor [D1093/2/17]\nSouth Wales Echo, 17 Chwefror 1989\nPosted on Awst 21, 2017 by glamarchives.\tCafodd y cofnod yma ei bostio yn Uncategorized a'i dagio gyda Adamsdown, Caerdydd, Ffordd Gyswllt Ganolog, Mary Traynor, Tyndall Street. Cadw nod o'r ddolen barhaol.\n← Y Tu Mewn i’r Synagog Unedig, Heol y Gadeirlan, Caerdydd\nYsgol Adamsdown →


Dadansoddi a Datblygu Diwydiannau Creadigol mewn Cenhedloedd Bychain | Prifysgolion Cymru\nMae sefydlu’r Ganolfan ar gyfer Cyfryngau a Diwylliant mewn Cenhedloedd Bychain yn 2006 ym Mhrifysgol De Cymru wedi arwain at ganlyniadau pwysig i ddiwydiannau creadigol yng Nghymru a thu hwnt. Mae’r Ganolfan, dan arweiniad yr Athro Blandford (2009-13) a Dr Barlow (2006-9), wedi cynnig dynesiad ymchwil penodedig ar gyfer dadansoddi’r cyfryngau a diwydiannau creadigol. Trwy amlygu’n well yr heriau a’r cyfleoedd penodol y mae’r sectorau hyn yn eu hwynebu mewn cenhedloedd bychain, mae’r Ganolfan wedi cael dylanwad cadarnhaol ar ddeilliannau ac wedi annog gwell proses o wneud penderfyniadau.\nTrwy ddefnyddio sawl dull gwahanol, gan gynnwys grwpiau trafod â’r gynulleidfa a symposia ymchwil academaidd gyda’r diwydiant, darbwyllodd canfyddiadau’r Ganolfan Gyngor Cynulleidfa Cymru y BBC i gomisiynu adroddiad hollbwysig 2010 Sgrinio’r Genedl: Cymru a Theledu Tirnod a dylanwadodd ar ymrwymiad y Gorfforaeth i’w bolisi rhanbarthau a chenhedloedd a arweiniodd at y BBC yn agor ei stiwdios mawreddog Porth y Rhath.\nMae ymchwil gan y Ganolfan wedi cyfrannu hefyd at syniadau am theatrau cenedlaethol bychain sydd wedi arwain yn y blynyddoedd diwethaf at sefydlu National Theatre Wales, ac mae eu dadansoddiad o gerddoriaeth fyw wedi dylanwadu polisi ar lefel Llywodraeth Cymru sy’n ceisio cynnig cefnogaeth strategol i’r diwydiant.\nCafodd eu gwaith ar radio cymunedol ei fabwysiadu gan Raglen Ddatblygu’r Cenhedloedd Unedig yn arf datblygu, yn dilyn cyfnod o gydweithio llwyddiannus gyda chynhyrchu radio cymunedol yn Laos.\n“Bu’r Brifysgol yn ffynhonnell bwysig o waith ymchwil a chefnogaeth i ddatblygiad radio yng Nghymru ers blynyddoedd lawer…mae ein partneriaeth strategol wedi cyfrannu’n uniongyrchol at ddatblygu Rhwydwaith Gorsafoedd Radio Cymunedol Cymru ac mae wedi gwella ein gallu i ddenu cefnogaeth gan Lywodraeth Cymru i’r fenter bwysig hon. Roedd yn ddefnyddiol iawn hefyd yn llunio barn strategol ar ddatblygu’r sector radio cymunedol yng Nghymru, gan helpu dylanwadu polisi yn y maes hwn. Rwyf yn falch iawn o allu cymeradwyo’r enghraifft ragorol hon o waith academaidd yn cyfrannu at ddatblygu radio cymunedol a’r manteision niferus y gall modelau cyfranogiad cyfryngol o’r fath eu cynnig i bobl a chymunedau.” Hywel William, Cyfarwyddwr Advisers in Media / cyn Bennaeth Darlledu a Thelegyfathrebu, Ofcom yng Nghymru


Peirianneg Gwasanaethau Adeiladu - Plymio a Gwresogi | Skills for Wales\nPeirianneg Gwasanaethau Adeiladu – Plymio a Gwresogi\nMae’r EAL Peirianneg Gwasanaethau Adeiladu (Lefel 3) – Plymio a Gwresogi yn cael ei gymryd fel rhan o brentisiaeth. Mae’n galluogi dysgwyr i ddangos ystod eu gwybodaeth, eu sgiliau a’u dealltwriaeth alwedigaethol mewn plymio a gwresogi.\nFe’i hanelir at ddysgwyr sydd un ai wedi ennill y cymhwyster Sylfaen mewn Adeiladu a Pheirianneg Gwasanaethau Adeiladu neu a fydd yn cwblhau’r asesiadau a’r dysgu Sylfaen yn ystod eu prentisiaeth. Bydd y cymhwyster hwn yn galluogi dysgwyr i fynd ymlaen i astudio cyrsiau peirianneg gwasanaethau adeiladu Lefel 3 eraill sy’n berthnasol i blymio a gwresogi.\nBydd dysgwyr yn datblygu eu gwybodaeth, eu sgiliau a’u dealltwriaeth o’r grefft Plymio a Gwresogi, fel y’u cynhwysir yn y Safonau Galwedigaethol Cenedlaethol.\nBydd dysgwyr hefyd yn cwblhau dwy uned ‘graidd’ sy’n cwmpasu’r sector peirianneg gwasanaethau adeiladu ac arferion o fewn y sector yng Nghymru.\nMae’r cymhwyster wedi’i gynllunio i’w gwblhau’n rhan-amser fel rhan o brentisiaeth. Cyn gwneud yr asesiadau, mae’n rhaid i ddysgwyr ddangos eu perfformiad a’u gallu yn gyntaf er mwyn sicrhau bod cyflogwyr yn hapus.\nPeirianneg Gwasanaethau Adeiladu – Plymio a Gwresogi – Pecyn Asesu (PDF)\nPeirianneg Gwasanaethau Adeiladu – Plymio a Gwresogi – Llawlyfr Cymwysterau (Uploaded on 20/01/2022 at 01:38 pm)\nCanllaw cadarnhad y cyflogwr – Peirianneg Gwasanaethau Adeiladu – Plymio a Gwresogi (Uploaded on 13/04/2022 at 11:52 am)\nPeirianneg Gwasanaethau Adeiladu – Plymio a Gwresogi – RPL (Uploaded on 23/05/2022 at 01:14 pm)


Cymorthyddion dosbarth yn annog Gweinidog Addysg Cymru i fynd i’r afael â chyflogau isel – Golwg360\nBydd cymorthyddion dosbarth yn cyfarfod Gweinidog Addysg Cymru heddiw (14 Medi), i’w annog i flaenoriaethu mynd i’r afael ag amodau gweithio sâl staff ysgolion.\nFe fydd Jeremy Miles yn mynychu Fforwm Staff Cefnogi Ysgolion undeb UNSAIN Cymru, a bydd yn clywed sut mae’r rhan fwyaf o gymorthyddion dosbarth ar gyflogau isel, yn cael diffyg cyfleoedd gyrfa, ac yn dibynnu ar waith rhan amser, anffurfiol.\nMae undeb UNSAIN yn galw am benodi swyddog fyddai’n gyfrifol am gyflwyno hyfforddiant priodol a strwythur i yrfaoedd cymorthyddion dosbarth.\nMaen nhw am weld cyflog ac amodau teg hefyd, a sicrhau bod un drefn yn weithredol dros Gymru.\nAr hyn o bryd, £12,000 yw cyflog cymhorthydd dosbarth gradd un sydd wedi’i gyflogi’n ystod tymor ysgol yn unig, ac mae UNSAIN yn rhybuddio y gall y cynnydd mewn cyfraniadau Yswiriant Gwladol wrthwneud unrhyw godiad cyflog eleni.\nDywedodd cadeirydd fforwm staff cefnogi mewn ysgolion UNSAIN Cymru, Jonathan Lewis, bod staff cefnogi mewn ysgolion yn “hanfodol” ar gyfer llwyddiant ysgolion.\n“Mae staff cefnogi ysgolion yn hanfodol ar gyfer llwyddiant ysgol ac maen nhw wedi profi eu hymrwymiad drwy gydol y pandemig, gan gadw ysgolion ar agor i blant sy’n agored i niwed a phlant gweithwyr allweddol, tra bod eraill yn ynysu adre,” meddai Jonathan Lewis, sy’n gweithio mewn ysgol yn Sir Benfro.\n“Mae gormod yn dioddef yn sgil cyflog isel iawn.\n“Mae cael 22 awdurdod lleol yn gosod cyfraddau cyflog eu hunan ar gyfer cymorthyddion dosbarth yn llanast, a dydi profiad a chyfrifoldeb ddim bob tro’n cael eu cydnabod yn y strwythurau cyflog.\n“Mae rhai cymorthyddion dosbarth yn gweithio heb ddisgrifiad swydd iawn; gallech chi gael yr un teitl swydd a chyflawni dyletswyddau gwahanol iawn, gan dderbyn cyflogau gwahanol iawn dros Gymru.\n“Mae Gweinidogion Cymru wedi cytuno, mewn egwyddor, bod angen strwythur cenedlaethol i gymorthyddion dosbarth a holl staff cefnogi ers blynyddoedd. Nawr yw’r amser i weithredu.”\nBydd cynrychiolwyr staff sy’n cefnogi mewn ysgolion yn holi a ddylid ailgyflwyno mygydau wyneb i ddysgwyr hŷn, staff ac ymwelwyr ysgolion, o ystyried y cynnydd sydyn mewn achosion Covid.\nDyrannu £2.4m o gyllid i gynyddu’r defnydd o’r Gymraeg wedi’r pandemig\nDarparu cyllid adfer ar ôl Covid i gefnogi dysgwyr Cymraeg sy’n ymgymryd â rhaglenni trochi hwyr, ac i helpu’r Eisteddfod Genedlaethol


Sut i Storio Ffilm Amddiffynnol Pe - Newyddion - Wuxi Shengfa Protection Film Co, Ltd.\nSut i Storio Ffilm Amddiffynnol Pe\nWrth storio ffilm Amddiffynnol, mae'n rhaid stocio'r Cynnyrch mewn amgylchedd sych, ar dymheredd o tua 32 ℉ -104 ℉. Rhaid amddiffyn y cynnyrch hwn rhag llwch, lleithder, tân ac amlygiad uniongyrchol i'r haul.\nWrth storio ffilm Amddiffynnol, dylid ei rhoi mewn rholyn, nid ei phlygu. Pan fydd yr amser storio yn rhy hir, dylid ei droi unwaith bob tymor. Wrth lwytho a dadlwytho'r cludfelt, mae'n well defnyddio'r craen, a rhoi sylw i'r rigio gyda'r trawst i gyflawni'r sling yn llyfn, er mwyn osgoi ffenomen y difrod i ymyl y gwregys, rhoi sylw i beidio â llwytho a dadlwytho. yn fympwyol.\nWrth storio ffilm Amddiffynnol, rhaid inni roi sylw i'w math a'i fanylebau, a rhoi sylw i'w ddefnydd rhesymol yn unol â'i anghenion a'i amodau penodol. Os na chaniateir gwahanol fathau a'u gwahanol fanylebau, mae'r ffilm amddiffynnol o'i chryfder a nifer yr haenau ohoni wedi'i chysylltu'n uniongyrchol (wedi'i grwpio) i'w defnyddio.\nGellir storio'r ffilm amddiffynnol AG y tu mewn am 12 mis mewn warws heb olau haul uniongyrchol ers diwrnod y cynhyrchu. Po uchaf yw'r tymheredd, y byrraf yw'r cyfnod storio, a bydd y cyfnod storio yn cael ei leihau hanner am bob 10 gradd. Dylai ffilm amddiffynnol sy'n hydoddi mewn dŵr osgoi dod i gysylltiad ag anwedd dŵr er mwyn osgoi glud gweddilliol.\nPâr o: Diwrnod Diolchgarwch Hapus\nNesaf: Cwsmer Newydd Dewiswch ShengFa


Echols County, Georgia - Wicipedia\nSir yn nhalaith Georgia, Unol Daleithiau America yw Echols County. Cafodd ei henwi ar ôl Robert Milner Echols. Sefydlwyd Echols County, Georgia ym 1858 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Statenville.\nsir, municipality of Georgia\n13 Rhagfyr 1858\nLanier County, Columbia County, Hamilton County, Lowndes County, Clinch County\nMae ganddi arwynebedd o 1,090 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 1.4% . Yn ôl cyfrifiad y wlad, poblogaeth y sir yw: 4,057 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Lanier County, Columbia County, Hamilton County, Lowndes County, Clinch County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Echols County, Georgia.\nMae gan y sir yma boblogaeth o tua 4,057 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nWedi dod o "https://cy.wikipedia.org/w/index.php?title=Echols_County,_Georgia&oldid=10005747"\nLast edited on 30 Mawrth 2020, at 13:39\nNewidiwyd y dudalen hon ddiwethaf ar 30 Mawrth 2020, am 13:39.


Tystiolaeth Cynghrair Canser Cymru i Ymchwiliad Pwyllgor Iechyd a Gofal Cymdeithasol Cynulliad Cenedlaethol Cymru i'r Cynnydd a wnaed hyd yma wrth weithredu Cynllun Cyflawni ar gyfer Canser Llywodraeth Cymru.\nMae Cynghrair Canser Cymru (WCA) yn cynnwys un ar ddeg o gyrff gwirfoddol sydd wedi ymrwymo i hyrwyddo atal canser, triniaeth ganser, ymchwil a gofal canser i bobl yng Nghymru. Bob blwyddyn rydym yn buddsoddi dros £20m yng Nghymru ac yn cyfrannu i ddatblygu polisi canser.\nBydd pob aelod o WCA yn cyflwyno ei ymateb ei hun i'r Ymchwiliad hwn; felly, bydd yr ymateb hwn gan WCA yn canolbwyntio ar y materion strategol cyffredinol y credwn sy'n sylfaenol er mwyn gweithredu'r cynllun yn llwyddiannus. Byddwn yn canolbwyntio ar y cwestiwn cyntaf, "A yw Cymru'n dilyn yr amserlen i gyflawni'r canlyniadau a'r mesurau perfformiad, fel y'u nodwyd yn y Cynllun Cyflawni ar gyfer Canser, erbyn 2016?”\nCyflwynodd Cynllun Cyflawni ar gyfer Canser Cymru a gyhoeddwyd yn 2012 weledigaeth i leihau effaith canser ar fywydau pobl a gwella canlyniadau erbyn 2016 drwy:\nCanfod canser yn gyflym\nCyflawni triniaeth a gofal cyflym, effeithiol\nAteb anghenion pobl\nRhoi gofal ar derfyn oes\nMae'r cynllun yn herio pob Bwrdd Iechyd Lleol (BILLau) i gynllunio a chyflawni gofal canser o ansawdd uchel i'w poblogaethau.\nCroesawodd Cynghrair Canser Cymru'r ffaith i'r Cynllun Cyflawni ar gyfer Canser gael ei gyflwyno ac i'r Grŵp Gweithredu ar gyfer Canser (CIG) gael ei greu ym mis Mehefin 2012. Fodd bynnag, credwn fod angen gwneud mwy o waith yn enwedig o ran casglu data a dadansoddi'r wybodaeth i lywio'r gweithredu; cynllunio cenedlaethol mwy effeithiol; mwy o fonitro yn erbyn mesuriadau perfformiad a bod angen i ragor o strwythurau atebolrwydd gael eu rhoi yn eu lle.\n2. Defnyddio data'n fwy effeithiol\nMae data i ddangos a yw Cymru ar y llwybr i gyflawni'r canlyniadau a'r mesurau perfformiad a nodwyd yn y Cynllun Cyflawni ar gyfer Canser erbyn 2016, ar gael drwy Uned Gwybodaeth ac Arolygaeth Canser Cymru (WCISU) a thrwy drefniadau monitro perfformiad eraill gan gynnwys yr Arolwg o Brofiad Cleifion Canser Cymru, safonau canser, ac adolygu gan gymheiriaid.\nFodd bynnag, rydym yn dal i bryderu nad oes digon o ffocws yn Llywodraeth Cymru neu yn y GIG i sicrhau bod y data sydd ar gael yn cael eu defnyddio i yrru'r gweithredu sydd ei angen i wneud y gwelliannau angenrheidiol i ofal canser yn gyson ledled Cymru.\nCredwn ei bod yn annhebygol y bydd Cymru'n gwireddu’r dyheadau a nodwyd yn y Cynllun Cyflawni ar gyfer Canser heb ddadansoddiad llawer mwy a manylach o'r data a'r wybodaeth arall sydd ar gael, er mwyn nodi lle mae'r bylchau mewn gwasanaethau a pherfformiad, a lle mae'n rhaid gwneud gwelliannau.\n3. Mwy o Gynllunio ac Arweiniad Cenedlaethol\nRhoesom groeso i’r gofyniad a oedd yn y Cynllun fod rhaid i BILlau gynhyrchu eu cynlluniau cyflawni ar gyfer canser blynyddol eu hunain a fyddai'n helpu i deilwra'r gofal i'w gwasanaethau a'u poblogaethau lleol. Fodd bynnag, mae cryn amrywiaeth yng nghynnwys, dyfnder ac ansawdd cynlluniau BILl gwahanol, ac mae hyn yn debygol o arwain at fwy o amrywiaeth yn y mynediad i driniaethau a gofal, o atal a diagnosis cynnar, drwy driniaeth a thu hwnt.\nHeb ysgogiad cenedlaethol i gyflawni'r nodau yn y cynllun, mae'r ddibyniaeth a'r ffocws cyfredol ar gynllunio a gweithredu ar lefel bwrdd iechyd lleol, yn cynyddu yn hytrach nag yn lleihau'r anghysondeb o ran mynediad i ofal ledled Cymru.\nCredwn fod angen cynllunio rhai gwasanaethau'n genedlaethol neu ar sail Cymru neu rwydwaith oherwydd cymhlethdod triniaeth ganser ac oherwydd yn aml, bod angen i gleifion gael triniaeth gan nifer o dimau amlddisgyblaethol mewn amrywiaeth o ysbytai sy'n rhychwantu nifer o ffiniau byrddau iechyd.\nMae diffyg strwythur cynllunio a chynnal cenedlaethol wedi golygu nad oes gan Gymru'r gallu i reoli mentrau ar sail Cymru gyfan, gan gynnwys rheoli prosiectau elfennau allweddol y cynllun megis symud gwaith yn ei flaen ar ddiagnosis cynnar sydd wedi cael ei nodi'n flaenoriaeth.\nEr enghraifft, mae diffyg ymagweddu cenedlaethol wedi llesteirio gweithredu menter y gweithiwr allweddol. Yn araf y cyflwynwyd hyn ac mae gweithredu rôl y gweithiwr allweddol wedi cael ei ddehongli a'i gymhwyso'n anghyson ar draws byrddau iechyd.\nRydym yn argymell y dylid rhoi strwythur cynllunio a phrosesau cynnal cenedlaethol yn eu lle sy'n ymgorffori'r cyfrifoldeb dros gasglu data a dadansoddi'r wybodaeth yn well; dros goladu'r cynnydd yn erbyn y targedau a gyflawnir; dros gynghori BILLau lle gwelir bod bylchau perfformiad mewn gwasanaethau; a thros gyflawni'r agweddau ar y cynllun sydd ag angen ffocws ac ymrwymiad cenedlaethol systematig. Dylai'r adnodd/tîm hwn fod yn fforwm hefyd ar gyfer rhannu a datblygu'r arferion da a'r rhai gorau.\nEr ein bod yn croesawu'r ffaith i'r Grŵp Gweithredu ar gyfer Canser (CIG) gael ei greu, lle mae Cynghrair Canser Cymru wedi cael ei gydnabod yn aelod allweddol, rydym o'r farn nad oes gan y grŵp ddigon o adnoddau ar hyn o bryd i gynorthwyo ei waith y tu hwnt i'r cyfarfodydd yn enwedig o ran symud mentrau cenedlaethol yn eu blaenau.\nByddai strwythur cynllunio a thîm gweithredu cenedlaethol i roi cymorth i weithredu'r Cynllun Cyflawni ar gyfer Canser yn helpu'r CIG i weithio'n fwy effeithiol drwy bontio'r bwlch sydd rhwng y polisi cenedlaethol a’r gweithredu lleol. Rydym yn argymell bod Llywodraeth Cymru'n ystyried y strwythurau a'r prosesau y byddai eu hangen i symud ei huchelgais yn ei flaen a'i weithredu.\nHoffem weld mwy o dystiolaeth o arweiniad cenedlaethol, a gosod targedau sy'n mynd y tu hwnt i amserlen blwyddyn gyda mwy o gynllunio prosiectau cadarn yn sail i bob blaenoriaeth. Hefyd, hoffem weld fod gan bob amcan eglur derfynau amser/ targedau y gellir mesur cynnydd yn eu herbyn.\n4. Atebolrwydd Mwy Eglur\nAr hyn o bryd, mae'n aneglur sut mae'r strwythurau atebolrwydd a'r prosesau cyflawni yn erbyn cynlluniau'r byrddau iechyd yn gweithio neu sut cesglir tystiolaeth y gellir ei defnyddio'n offeryn i feincnodi perfformiad arno.\nRydym yn croesawu'r gofyniad i BILlau gyhoeddi eu cynlluniau cyflawni ar gyfer canser a'u hadroddiadau blynyddol unigol ar eu gwefannau, ac rydym yn croesawu'r ymrwymiad i fod yn agored ac yn dryloyw, a all fod yn un o'r ysgogiadau allweddol ar gyfer newid. Fodd bynnag, mewn gwirionedd mae angen trefniadau atebolrwydd mwy ffurfiol hefyd gyda disgwyliadau eglur o ran cyflawni gan fyrddau iechyd. Rhaid i Lywodraeth Cymru gymryd cyfrifoldeb dros sicrhau, ble a phan welir bod angen gwella perfformiad, fod camau gweithredu'n digwydd a bod cymorth ychwanegol yn cael ei roi.\nCred WCA na wireddir yr uchelgeisiau a nodir yn y cynllun heb ragor o gynllunio, prosesau a strwythurau cenedlaethol cadarn i roi cymorth i'r gweithredu er mwyn casglu data llawn gwybodaeth; gwneud dadansoddiad manwl cywir i lywio a nodi lle mae angen camau gweithredu; goruchwylio cynllunio cenedlaethol a mentrau dros Gymru gyfan lle y bo angen; strwythur monitro ac atebolrwydd mwy cadarn.\nMae angen cydnabod bod angen newid mwy sylfaenol yn y dull o synied am faint a chyflymdra'r gweithredu sydd ei angen faint o newid systemau a newid diwylliannol sydd ei hangen er mwyn gwireddu’r uchelgais a nodwyd yn y cynllun erbyn 2016.\nI grynhoi, mae Cynghrair Canser Cymru yn croesawu'r uchelgais a'r cyfeiriad a nodwyd yn Law yn Llaw yn erbyn Canser - Cynllun Cyflawni ar gyfer Canser a gyhoeddwyd ym mis Mehefin 2012. Mae dwy flynedd bellach wedi mynd heibio ers ei gyhoeddi ac nid ydym eto wedi cael ein darbwyllo bod y dyheadau a nodwyd yn y Cynllun yn cael eu cyflawni ar y cyflymder a'r raddfa yr oeddem wedi gobeithio amdanynt. Mae cryn waith i'w wneud o hyd er mwyn sicrhau bod y nodau a bennwyd ar gyfer 2016 yn cael eu cyflawni ar draws pob math o ganser ac ar gyfer pob claf canser yng Nghymru. Mae gormod o amrywiaeth mewn canlyniadau a phrofiad cleifion o hyd rhwng ysbytai a byrddau iechyd na ellir eu cyfiawnhau gan amgylchiadau lleol yn unig.\nGalwn ar Lywodraeth Cymru i gryfhau ei hymagweddu tuag at gynllunio cenedlaethol a monitro'r cynnydd a wneir wrth weithredu. Mae angen inni edrych yn fwy na blwyddyn ymlaen gyda ffocws ar lawer mwy o gydweithredu ar draws byrddau iechyd a thimau canser lle y bo angen i sicrhau bod cleifion yn cael gofal amserol sydd wedi'i gydlynu.\nMae angen newid o ran syniadau ac ymagweddu i sicrhau y gellir gwireddu’r cyfeiriad a'r uchelgais a bennwyd yn y Cynllun Cyflawni ar gyfer Canser, yr ydym yn ei gefnogi'n llawn, ar gyfer pob claf canser, ble bynnag y maen nhw'n byw yng Nghymru.\nGofal Canser y Fron\nHosbisau Annibynnol Cymru\nCanser y Brostad y DU\nYmddiriedolaeth Canser yr Arddegau\nGalwadau am Flaenoriaethu Polisïau\nMae Cynghrair Canser Cymru (WCA) yn cynnwys deg o gyrff gwirfoddol sydd wedi ymrwymo i hyrwyddo rhwystro canser, triniaeth ganser, ymchwil a gofal canser i bobl yng Nghymru. Bob blwyddyn rydym yn buddsoddi dros £20m yng Nghymru ac yn cyfrannu i ddatblygu polisi canser.\nMae Cynghrair Canser Cymru yn croesawu Cynllun Cyflawni ar gyfer Canser Llywodraeth Cymru a gyhoeddwyd ym mis Mehefin 2012. Rydym yn cydnabod pwysigrwydd y Cynllun Cyflawni o ran gyrru gwelliannau mewn gwasanaethau canser ac yn galw ar y llywodraeth i sicrhau momentwm parhaus wrth weithredu ymrwymiadau allweddol yn y cynllun.\nCredwn fod gan y sector gwirfoddol rôl bwysig i'w chwarae wrth gyflawni gwelliannau i rai wedi'u heffeithio gan ganser, ac edrychwn ymlaen at gydweithio â Llywodraeth Cymru, y GIG ac eraill er mwyn gwneud hyn.\nMae'r ddogfen hon yn nodi'r meysydd allweddol lle credwn fod angen ymrwymiad pellach ac mae'n awgrymu camau gweithredu.\nAm ragor o wybodaeth cysylltwch â:-\nSusan Morris, Cadeirydd, Cynghrair Canser Cymru SMorris@macmillan.org.uk Ffôn: 01656 867974\nCynghrair Canser Cymru: Gofal Canser y Fron, Ymchwil Canser Cymru, Ymchwil Canser y DU, Clic Sergeant, Hosbisau Cymru, Cymorth Canser Macmillan, Maggie's, Marie Curie, Myeloma UK a Tenovus. <http://www.walescanceralliance.org.uk


Hafan > Amdanom ni > Cabinet a Gweinidogion > Datganiadau'r Cabinet > Y Strategaeth Diwydiannau Creadigol Y Strategaeth Diwydiannau Creadigol\nHeddiw, bûm yn lansio cronfa Eiddo Deallusol (ED) Creadigol gwerth £7 miliwn yn agoriad cynhadledd SAND (Dyddiau Animeiddio Abertawe) sy’n rhan o Strategaeth Diwydiannau Creadigol newydd Llywodraeth Cynulliad Cymru. Mae’r strategaeth yn nodi newid cadarnhaol a sylweddol mewn cefnogaeth sector cyhoeddus i fusnesau creadigol masnachol.\nBydd y gronfa ED Creadigol, a fydd yn weithredol o 1 Ebrill 2005, ar gael i unrhyw fusnes creadigol – p’un ai’n seiliedig yn y Deyrnas Unedig neu’n rhyngwladol – sy’n ymofyn buddsoddi mewn prosiectau yng Nghymru. Bydd y gronfa yn darparu cyllid bwlch ar gyfer prosiectau eiddo deallusol creadigol unigol, megis cyfres neu ffilm deledu. Yn gyfnewid am fuddsoddiad o’r fath, bydd y gronfa ED Creadigol yn cymryd cyfran o’r Eiddo Deallusol a gynhyrchir gan y prosiect a bydd yn ceisio adennill gwerth y buddsoddiad gwreiddiol. Bydd hyn yn galluogi busnesau creadigol i gadw mwy o berchnogaeth o’u heiddo deallusol, yn hytrach na gorfod rhoi’r gorau i’w holl hawliau ED. Sefydlwyd y gronfa ED Creadigol i ddod yn hunan-gyllidol, gyda dychweliadau ar fuddsoddiadau cyllid cynnar yn ariannu buddsoddiadau mewn blynyddoedd diweddarach.\nMae’r Strategaeth Diwydiannau Creadigol newydd hefyd yn nodi newid sylweddol a chadarnhaol yn ansawdd y cyngor busnes creadigol arbenigol a ddarperir gan y sector cyhoeddus yng Nghymru. Bydd gwasanaeth cefnogaeth arbenigol newydd a arweinir gan y diwydiant yn cael ei ddatblygu i gynnwys pob agwedd o gyngor ar gyfer busnesau creadigol masnachol. Bydd panel arbenigol o unigolion o’r sector preifat yn goruchwylio rheolaeth a gweithrediad y Strategaeth Diwydiannau Creadigol. Bydd y panel yn cynnwys unigolion o haenau uchaf rheolaeth mewn busnesau creadigol cenedlaethol a rhyngwladol. Disgwylir y gwneir penodiadau i’r panel yn y dyfodol agos iawn.\nDangosodd ymgynghoriad â busnesau creadigol llwyddiannus ledled y DU a thu hwnt fod galw amlwg am gyllid i helpu busnesau creadigol i gadw mwy o’u heiddo deallusol pan fyddant yn gweithio ar brosiectau newydd. Ar hyn o bryd mae llawer o fusnesau creadigol yng Nghymru yn gwerthu eu heiddo deallusol yn llwyr i bob prosiect. Cafodd y mater hwn ei waethygu gan newidiadau diweddar mewn manteision treth i gwmnïau preifat/unigolion sy’n buddsoddi mewn prosiectau creadigol, gan greu bwlch cyllid mwy. Dylai sefydlu cronfa o’r fath ar gyfer busnesau creadigol masnachol roi manteision sylweddol i fusnesau creadigol.\nMae cydweithredu â – a gwerthu i – fusnesau creadigol rhyngwladol yn allweddol i lwyddiant y Diwydiannau Creadigol yng Nghymru. Fel canlyniad, caiff y gronfa ei strwythuro fel y bydd cwmnïau o’r tu allan i Gymru sy’n ymofyn cyllid yn edrych yn awtomatig i bartneru â busnesau yng Nghymru, a bydd busnesau creadigol yng Nghymru yn ei chael yn haws i ddatblygu cynnwys y gellir ei werthu yn y farchnad fyd-eang.\nMae hon yn un o’r cronfeydd mwyaf sylweddol sydd ar gael i’r Diwydiannau Creadigol ac rwy’n arbennig o falch i fod â chronfa a strategaeth a fydd yn ddi-os yn helpu i gryfhau a datblygu’r Diwydiannau Creadigol yng Nghymru. Bydd hefyd yn meithrin mwy o gydweithredu rhwng busnesau creadigol yng Nghymru a busnesau creadigol yn rhyngwladol. Gyda’r Diwydiannau Creadigol yn tyfu 2% ynghynt nag economi’r DU yn ei chyfanrwydd, disgwyliaf y bydd y buddsoddiad ychwanegol hwn yn galluogi’r diwydiannau creadigol i wneud cyfraniad mwy fyth i economi Cymru.\nY Strategaeth Diwydiannau Creadigol (fersiwn Saesneg)


Gwesty’r Penrhos Inn – Penrhos Park\nGwesty'r Penrhos Inn\nystafelloedd gwely a dwy ystafell en-suite\nGwesty cysurus ar steil ‘motel’ yw gwesty’r Penrhos Inn, gyda 15 ystafell sy’n cynnig ystafelloedd dau wely neu wely dwbl gydag ystafelloedd ymolchi ‘en-suite’ â chawod a bath. Mae gan bob ystafell fawr wely soffa ychwanegol a chegin fechan gyda microdon, tegell ac oergell.\nMae’r gwesty’n berffaith i bobl busnes, i grwpiau sy’n ymweld â ni i chwarae golff neu i dwristiaid sy’n galw heibio wrth ymweld â’r ardal brydferth hon. Rydym yn darparu llety syml ond cyfforddus, gyda mynediad llawn i’n holl gyfleusterau, gan gynnwys brecwast a swper yn ein bwyty a bar.\nmynediad llawn i'n cyfleusterau hamdden a bwyta\nMae Gwely a Brecwast Cinio neu Wely a Brecwast ar gael. Cyfraddau busnes a grŵp ar gael ar gais.\nFfoniwch ni ar Ffôn: 01974 202999 neu e-bost i gael rhagor o wybodaeth ar info@penrhosgolf.co.uk\nYn berffaith ar gyfer seibiannau byr ger Bae Ceredigion, ar gyfer cerddwyr a beicwyr, ar gyfer gwyliau golff ger Aberystwyth, mae Parc Penrhos yn cynnig mynediad llawn i’r gwesteion i’r cyfleusterau chwaraeon a hamdden gorau yng Ngheredigion – mae Parc Penrhos yn gyrchfan hamdden, golff a chlwb gwledig yng Nghymru.


Sut ydw i'n ceisio cymeradwyaeth CCS? - Powys\nBydd y CCS yn cynnig gwasanaeth cyn ymgeisio am dâl i drafod gofynion draenio eich safle yn fanwl a beth sydd angen ei gyflwyno gyda'ch cais. Er y bydd y broses hon ar wahan i'r broses o wneud cais cynllunio, bydd rhaid bod trafodaeth ac ymgynghori rhwng yr Awdurdod Cynllunio Lleol, y CCS a'r datblygwr o'r cam cyn ymgeisio er mwyn sicrhau bod y dyluniad SDCau arfaethedig yn addas yn unol â safonau cenedlaethol a chynllun safle digonol a chymeradwyaeth CCS yn y pendraw. Bydd y gwasanaeth hwn yn bwysig i helpu cyfyngu'r oedi i'r gymeradwyaeth a lleihau costau yn y tymor hir ac anogir yn gryf bod hyn yn digwydd cyn cyflwyno eich cais llawn.\nMae'r ffurflenni cais a'r canllawiau dogfennaeth ar gael i'w lawrlwytho oddi dudalen we hon. Bydd angen eu gwneud i'r SAB gan na ellir eu cwblhau neu eu cyflwyno drwy'r Porth Cynllunio holl geisiadau.\n• Cyngor SAB Cyn Cais Ffurflen [1012KB]\n• SAB Lawn Ffurflen Gais [1MB]\n• SAB Cymeradwyo Amodau Ffurflen [479KB]\n• Canllawiau ar Wneud SAB SuDS ceisiadau [466KB]\nY dyddiad cychwyn ar gyfer y gofyniad am gymeradwyaeth yw 7 Ionawr 2019 ac rydym ar hyn o bryd yn sefydlu ein gwasanaeth newydd i ymdrin â'ch ceisiadau a gwefan bwrpasol i gynnig gwybodaeth ychwanegol i chi pan fydd ar gael.\nYn y cyfamser, os hoffech chi gael rhagor o wybodaeth am y broses newydd yma, cysylltwch â thim CCS Cyngor Powys trwy'r manylion isod\nGwefan CCS cymru


BlogMenai.com: Pwt o eglurhad i Glyn Davies\nti ddim ar ben dy hyn. Mae o wedi tynnu fy sylwadau i lawr yn ddiweddar. Cega ar gynnwys ei araith yn gynhadledd y toriaid oedd y drosedd.\nTra rydym yn son am flogiau adain-dde o'r canolbarth, oes modd i ti ail-gynnwys 'Jac o'the North' yn y blogiau ti'n eu dilyn eto ? Mae ei gyfraniad, a'r sylwadau dadlennol gan genedlaetholwyr eraill fel Gwilym ap Ioan, yn agoriad llygad.\nDwi wedi trio sawl gwaith, ond am rhyw reswm dydi'r peth byth yn gweithio. Mi dria i eto - ond bydd hwn y degfed gwaith i mi wneud hynny mae'n siwr.\nDiolch yn fawr - mae'n flog na all neb anwybyddu, serch fod rhai pethau carlamus a heriol eithriadol yn cael eu dweud.


Mae angen cymorth brys i gefnogi plant sy’n agored i niwed yn Affrica – Swansea Bay Health Charity\nMae ein holl gronfeydd yn cefnogi ein gwasanaethau yn Ne Cymru, ac eithrio un. Mae ein cronfa cysylltiadau Iechyd Affrica yn cefnogi rhai o blant mwyaf bregus y byd yn Affrica ac maen nhw angen eich help chi nawr.\nAr hyn o bryd mae’r Dr Michael a Bethany Bryant o Ysbyty Singleton, yn rhedeg ysbyty yn Liberia, a diolch i arian a godwyd gan Elusen Iechyd Bae Abertawe, mae gan blant tlotaf a sâl’r byd fynediad at ofal iechyd sy’n achub bywydau.\nFodd bynnag, mae arian i barhau â’r gwaith arbed bywyd hwn yn dod i ben. Mae angen eich cefnogaeth ar yr ysbyty nawr yn fwy nag erioed, a gall symiau bach o arian wneud gwahaniaeth mawr.\n• Gallai £ 3.80 yr wythnos drin plentyn â niwmonia\n• Gall £ 7.50 yr wythnos drin plentyn am ddiffyg maeth difrifol.\n• Gallai £ 30 yr wythnos drin plentyn sy’n ddifrifol wael â malaria.\nMae Michael a Bethany wedi bod yn Liberia fel gwirfoddolwyr di-dâl parhaol ers mis Ionawr 2019 yn helpu i sefydlu uned dibyniaeth 4 gwely-uchel a hyfforddi staff lleol i reoli’r plant mwyaf difrifol sâl. Maent hefyd wedi sefydlu unedau bwydo i drin a bwydo plant â diffyg maeth yn ogystal ag uned arbennig ar gyfer babanod cynamserol. Fodd bynnag, ni fyddant yn gallu parhau â’r gwaith hwn heb yr arian i’w gefnogi.\nDywed Michael “Mae’r sefyllfa’n parhau i fod yn heriol – rydw i newydd ddod oddi ar rownd ward a barhaodd trwy’r dydd gyda’n huned fwydo cleifion mewnol bellach yn llawn dop.”\nErs i’r tîm fod yn Liberia gwnaed cynnydd mawr ond mae mwy i’w wneud o hyd. Dywedodd Michael “Mae’r gyfradd marwolaethau wedi gostwng i lai na 3%. Bydd ein tîm yn aros yn Liberia trwy gydol 2020 i barhau i helpu’r tîm lleol i achub bywydau plant sy’n agored i niwed, ond mae angen cyllid arnom i wneud hyn. “\nOs gallwch chi helpu’r apêl hon, gallwch gyfrannu trwy Paypal (https://paypal.me/swanseabay?locale.x=en_GB)\n13th Chwefror 2020 28th Mawrth 2020\nPrevious Previous post: Rhedwr amharod yn rhoi’r droed orau ymlaen ar gyfer Elusen y Bwrdd Iechyd\nNext Next post: Mae staff Treforys yn gwisgo esgidiau hyfforddiant i wneud arian ar gyfer Modeli Hyfforddiant!


"Nid yn enw Islam" - BBC Cymru Fyw\n"Nid yn enw Islam"\n15 Tachwedd 2015\nMewn undod: Mae lliwiau Ffrainc i'w gweld ar adeiladau ar hyd a lle Cymru gan gynnwys Caerffili\nMae'r ymosodiadau ym Mharis ar 13 Tachwedd wedi ysgwyd y byd. Yma yng Nghymru mae pobl yn dal i'w chael hi'n anodd deall beth sydd wedi digwydd. Mae 'na le i gredu mai'r mudiad sy'n cael ei adnabod fel Islamic State sy'n gyfrifol.\nMewn erthygl i Cymru Fyw mae Abdul-Azim Ahmed, arbenigwr ar grefyddau'r Dwyrain ym Mhrifysgol Caerdydd, yn rhoi ymateb Mwslemiaid Cymru i'r hyn ddigwyddodd. Mae'n pwysleisio bod byd o wahaniaeth rhwng amcanion IS a chrefydd Islam:\n"Gofid a thristwch"\nMae'r ymosodiadau ym Mharis yn sarhad ar ddynoliaeth. Does dim amheuaeth mai dim ond person creulon a dideimlad allai gyflawni llofruddiaethau mor erchyll.\nYmhlith Mwslemiaid Cymru, does dim ond gofid a thristwch. Yn gyntaf, fel pawb arall, mae yna sioc ar ôl yr hyn ddigwyddodd nos Wener.\nMae yna, fodd bynnag, dorcalon ychwanegol wedi deall mai Mwslemiaid oedd y rhai wnaeth weithredu.\nRy'n ni yn disgwyl i'r awdurdodau gadarnhau yn ffurfiol pwy oedd yn gyfrifol, ond mae yna le i gredu bod yr hyn sy'n cael ei alw yn Islamic State yn chwarae rhan ganolog yn yr ymosodiadau.\nMae adroddiadau cynnar yn awgrymu bod IS yn talu'r pwyth yn ôl i Ffrainc oherwydd rôl y wlad yn y bomio yn Syria.\nDoes gan fwyafrif helaeth o Fwslemiaid ddim cydymdeimlad o gwbl gyda dyheadau gwleidyddol Islamic State na'u hymgyrchu treisgar. Dwi'n dyfynnu Saleem Kidawi, Ysgrifennydd Cyffredinol Cyngor Mwslemiaid Cymru:\n"...rydym yn barnu Islamic State wrth eu gweithredoedd, nid wrth eu geiriau, a dyn nhw ddim yn gwneud unrhywbeth sydd yn Islamaidd".\nMae llawer yn ei chael hi'n anodd dod i delerau gyda'r hyn ddigwyddodd ym Mharis ar 13 Tachwedd\nMwslemiaid yn dargedau\nCwestiwn cyffredin sydd wedi ei ofyn i mi yn ystod y dyddiau diwethaf yw hwn: Ydy Mwslemiaid wedi gwneud digon i gondemnio Islamic State a'u heithafiaeth dreisgar?\nMae'r rhai sy'n gofyn y cwestiwn hwn yn anghofio bod Mwslemiaid eu hunain wedi bod yn dargedau i IS yn ddiweddar mewn llefydd fel Beirut.\nMaen nhw yn anghofio hefyd bod Mwslemiaid yn Syria ac mewn rhannau eraill o'r byd ar flaen y gâd yn y frwydr yn erbyn Islamic State. Yn nes gartre, ac yma yn y Deyrnas Unedig, mae nifer helaeth o fudiadau Mwslemaidd a'u harweinwyr wedi condemnio eu gweithredoedd gwaedlyd.\nDyw hi ddim yn gyfrinach mai rhan o strategaeth Islamic State yw polareiddio cymdeithas a chreu rhaniadau rhwng Mwslemiaid a'u cymdogion sy'n arddel ffydd a chrefyddau gwahanol.\nEr hynny rwy'n hyderus na fydd hynny yn digwydd yma yng Nghymru. Mae cryfder y gymuned a'r undod sydd yna rhwng pobl aml-grefydd ac aml-ieithog Cymru yn aruthrol.\nOnd rwy'n gwybod, i nifer o Fwslemiaid, maen nhw'n poeni bydd eraill yn ymateb, ac yn cael eu hystyried yn euog oherwydd y bydd rhai yn eu cysylltu gyda'r Mwslemiaid oedd yn gyfrifol am yr hyn ddigwyddodd ym Mharis.\nYn y pendraw, rwy'n credu y bydd pawb yng Nghymru, beth bynnag fo'u cefndir, yn unedig yn eu cydymdeimlad gyda theuluoedd a ffrindiau'r dwsinau o bobl gollodd eu bywydau ym Mharis. Mae adnod o'r Quran yn dod i'r cof: "Mae pwy bynnag sy'n cymryd bywyd, yn gwneud hynny fel pe bai yn cymryd bywyd dynolryw" (5.32).\nMae sawl Imam wedi egluro arwyddocád yr adnod trwy ddweud does neb i lenwi'r bwlch i'r teuluoedd a ffrindiau sydd mewn galar. Dyw hi ddim yn bosib, er enghraifft, i unrhywun arall yn y byd wella mam o'i galar ar ôl colli mab. Mae ei bywyd wedi cael ei chwalu.\nMae ein gweddïau gyda theuluoedd a ffrindau y dioddefwyr ar yr adeg anodd yma.\nY 'Tricolore' ar hanner mast ar do'r Musée d'Orsay ym Mharis\nParis: Munud o dawelwch


Bendigeidfran fab Llŷr - Wicipedia\nMae Bendigeidfran fab Llŷr (hefyd Brân Fendigaidd) yn gymeriad yn chwedl Branwen ferch Llŷr, yr ail o Bedair Cainc y Mabinogi.\nGweler hefyd Brân (gwahaniaethu).\n"Y Ddau Frenin": Bendigeidfran yn cario corff ei nai, Gwern. Cerflun ger Castell Harlech.\nMae'r chwedl yn agor gyda Bendigeidfran, a ddisgrifir fel brenin Ynys Prydain, yn sefyll ar graig yn Harlech yn edrych tua'r môr. Gydag ef mae ei frawd Manawydan a dau hanner brawd, Nisien ac Efnysien, sy'n feibion i'w fam, Penarddun ferch Beli fab Mynogan, o briodas arall. Gwelir llongau yn dynesu, a gwelir mai Matholwch brenin Iwerddon, sydd wedi dod i ofyn am chwaer Bendigeidfran, Branwen, yn wraig iddo. Cytunir i'r briodas, ond yn ystod y wledd i'w dathlu mae Efnysien, hanner brawd Branwen, yn cyrraedd y llys. Mae'n ddig na ofynwyd am ei ganiatâd ef cyn trefnu'r briodas, ac mae'n anffurfio meirch Matholwch fel dial.\nYn Iwerddon mae Branwen yn byw'n gytun gyda Matholwch am gyfnod, a genir mab, Gwern, iddynt, ond yna mae Matholwch yn cofio'r hyn a wnaeth Efnysien i'w geffylau ac yn dial am ei sarhad ar Franwen. Caiff ei gyrru i weithio yn y gegin am dair blynedd, ond mae'n dofi drudwy ac yn ei yrru draw i Brydain gyda neges i Fendigeidfran yn dweud sut y mae'n cael ei thrin. Mae Bendigeidfran a'i fyddin yn croesi i Iwerddon, gan adael ei fab, Caradog fab Brân, i ofalu am ei deyrnas. Mae'r fyddin yn croesi mewn llongau ond rhaid i Bendigeidfran gerdded trwy'r môr, gan ei fod yn gawr na all yr un llong ei gario. Wedi cyrraedd Iwerddon maent yn dod at afon na ellir ei chroesi, ac mae Bendigeidfran yn gorwedd ar draws yr afon fel pont, a'r fyddin yn croesi drosto.\nCynhelir cyfarfod i drafod amodau heddwch, ond mae Efnysien yn rhoi diwedd ar hyn trwy afael yn Gwern, mab Branwen a Matholwch, a'i daflu i'r tân. Rhyfel yw'r canlyniad, a lleddir llawer o filwyr ar y ddwy ochr. Yn y diwedd mae holl wŷr Iwerddon wedi ei lladd, er gwaethaf y ffaith fod ganddynt y Pair Dadeni i adfywio'r meirw, a dorrir gan Efnysien, a dim ond saith o fyddin Bendigeidfran sy'n fyw i ddychwelyd i Brydain. Mae Bendigeidfran ei hun wedi ei glwyfo'n angheuol yn ei droed gan waywffon wenwynig. Cyn marw mae'n gorchymyn i'w wŷr dorri ei ben a mynd a'r pen yn ôl gyda hwy a'i osod ar y Gwynfryn yn Llundain.\nWedi dod o "https://cy.wikipedia.org/w/index.php?title=Bendigeidfran_fab_Llŷr&oldid=10970944"\nLast edited on 16 Awst 2021, at 18:34\nNewidiwyd y dudalen hon ddiwethaf ar 16 Awst 2021, am 18:34.


Ysgol Aberconwy - Ysgol Aberconwy yw'r Ysgol Uwchradd Gyntaf yng Nghymru i ennill Gwobr Safon Iechyd Corfforaethol.\nYn ddiweddar daeth aseswyr o Dîm Cymru Iach ar Waith Llywodraeth Cynulliad Cymru ar yweliad ag Ysgol Aberconwy i gynnal arolwg o ddau faes allweddol y safon, sef cefnogaeth sefydliadol a materion iechyd penodol. Yn dilyn yr arolwg, dyfarnwyd Gwobr Arian y Safon Iechyd Corfforaethol i'r ysgol.\nCydnabu'r aseswyr y newidiadau sydd wedi digwydd dros y pum mlynedd diwethaf, rôl y Pennaeth wrth arwain y newid, a'r penderfyniad i roi pobl yn gyntaf drwy gynnwys myfyrwyr a staff nid yn unig o fewn cwmpas polisïau ond hefyd mewn amrywiaeth eang o weithgareddau a mentrau i gefnogi iechyd a lles.\nMae’r Safon Iechyd Corfforaethol yn daith barhaus o arfer da a gwelliant, a gellir ei ddefnyddio fel offeryn i gefnogi datblygiad polisïau sy’n hybu iechyd a lles gweithwyr. Mae'r safon yn cael ei mesur ar ddwy agwedd, sef cefnogaeth sefydliadol sy'n ystyried ethos a diwylliant mewn sefydliad ac yn edrych ar feysydd fel ymrwymiad lefel uwch, ymgysylltiad gweithwyr a rheoli iechyd a diogelwch. Mae'r ail agwedd, materion iechyd penodol, sy'n edrych ar reoli materion afiechyd y gellir eu hatal yn y gweithle, yn canolbwyntio ar feysydd fel iechyd meddwl a lles, diet a gweithgarwch corfforol.\nTynnodd yr adroddiad sylw at lawer o fanteision yn Ysgol Aberconwy o ran y Safon Iechyd Corfforaethol, er enghraifft, penodi Cydlynydd Lles a'r pwyslais ar ddiogelwch, iechyd a lles sy’n amlwg drwy’r ysgol ac yn ein perthynas waith agos â Sodexo. .\nDywedodd Rhydian Jones, Cydlynydd Lles Ysgol Aberconwy, “Rydw i wrth fy modd fel ysgol ein bod wedi ennill y wobr Arian. Rydw i’n hapusach fyth gyda'r ffaith mai ni yw’r ysgol uwchradd gyntaf yng Nghymru i gyflawni'r statws hwn. Mae'n dangos yr ymrwymiad clir a chryf sydd gennym yn yr ysgol i iechyd a lles myfyrwyr a staff.”\n“Fel ysgol rydym yn cymryd iechyd a lles o ddifrif ac rwy'n falch o weld y gwaith caled gan staff a myfyrwyr wedi cael ei wobrwyo gyda chyflawniad Gwobr Arian Iechyd Corfforaethol. Yn awr rydym am anelu am y wobr platinwm, a byddwn fel un tîm yn gweithio tuag at hyn, tra'n dilyn ein harwyddair lles ysgol, sef ein bod ni’n gweithio'n dda pan ydym yn dda i weithio” ychwanegodd Ian Gerrard, y Pennaeth.\nAdroddiadau Ysgol 2019/20\nCliciwch yma i weld llythyr gan y pennaeth Mr Gerrard, ynglŷn ag adroddiadau ysgol os gwelwch yn\nSesiwn diogelwch ar y we\nMi fydd Ysgol Aberconwy yn cynnal sesiwn Diogelwch ar y We ar gyfer rhieni er mwyn cefnogi


Never Ovary-Acting – Ymgyrch i drechu tlodi misglwyf – Mam Cymru\nPosted on Sunday February 23rd, 2020 by mamcymru\nNever Ovary-Acting – Ymgyrch i drechu tlodi misglwyf\nMae tlodi misglwyf neu ‘period poverty’ yn broblem gynyddol. Rydw i wedi clywed am nifer o ysgolion, sawl gweithle a hyd yn oed arwerthwr tai lleol yn hel a dosbarthu tampax ac ati er mwyn helpu’r merched a menywod sydd yn methu fforddi prynnu’r ‘essentials’ yma bob mis.\nRoeddwn i wrth fy modd felly pan gysylltodd Jemma Hennighan o Fachynlleth, i ofyn am ein help i godi ymywbyddiaeth o ymgyrch newydd mae hi a’i chyd fyfyrwyr yn lansio, er mwyn codi ymwybyddiaeth o dlodi misglwyf ymhlith pobl ifanc.\nMae Jemma wedi ysgrifennu’r blog isod ar gyfer Mam Cymru ac rwy’n annog pawb i ddilyn yr ymgyrch @Neverovaryacting ar Instagram, mae gan Jemma a’r criw newyddion cyffrous i’w rannu yn yr wythnosau nesaf…\nCyfnod yn fy mywyd, o’n i yn gwybod fod rhywbeth o’i le. Rydw i a llawer o bobl o’m cwmpas yn ei brofi. Mae’n gwneud i fi deimlo’n drist, ond hefyd yn gwneud i fi deimlo’n euog, fel y dyliwn i fod yn ymwybodol ohonno.\nBob mis rwy’n prynnu ychydig becynnau o ‘Tampax Pearl’ ac ‘Always Sensitive Normal Ultra’, paracetamol, a siocled. Pan mae’r cerdyn contactless yn prosesu’r taliad, dw i’n cwestiynu: Pam bod rhaid i fi i dalu am hyn? Nid y siocled yn amlwg.\nEfallai y byddwch yn gweld postiadau ar Facebook, Twitter neu Instagram am y pwnc. Ryden ni’n darllen, cael rant bach ond dyden ni ddim ‘actually’ yn gwneud unrhywbeth am y broblem. Wel dwi am wneud rhywbeth.\nDyma’n union sut dwi’n teimlo am ‘Period Poverty’. Ers i mi dechre cael periods rydw i bob amser wedi holi fy Mam.;\nPam bod rhaid i ni dalu am waedu?\nPam bod busnesau allan yna yn gwneud arian o rhywbeth sydd mor naturiol?\nRoeddwn i’n ffodus pan oeddwn i’n byw gartref, roedd Mam yn llenwi’r cypyrddau gyda’r ‘essentials’, roedd 4 menyw yn byw yn y tŷ, pob un ohonom ni a’n hoff frand, potel dwr poeth…diolch Mam. Ond beth am y teuluoedd sydd yn methu fforddio talu am hyn?\nErs symud i ffwrdd i’r Brifysgol, wnes i sylweddoli mwy ar gost y tampons a blydi siocled i wneud i fi deimlo yn well! Bob blwyddyn, mae menyw yn talu £492 i gael misglwyf! O ystyried bod pob menyw yn gwaedu tua 450 o weithiau yn ei bywyd, mae hyn yn gyfanswm o £18,450…am waedu!\n5ed economi fwyaf y byd.\nMae period poverty yn real thing.\nPeriod Poverty – diffyg mynediad i’r essentials, y cynnyrch misgwlywf, oherwydd cyfyngiad ariannol.\nMae hanner poblogaeth y byd yn gwaedu bob mis; mae’n naturiol i’r corff gael misglwyf, pam bod rhaid i ni dalu amdano? Heb y misglwyf fydd yna ddim pobl ar y blaned hon! Ai fi ydy o, neu ydy hynna yn crazy?!\nAr gyfartaledd, mae misglwyf yn costio £13 bob mis, i rhai teluoedd ar draws Cymru mae hyn yn straen ariannol aruthrol.\nRoeddwn i eisiau gwneud gwahaniaeth i’r bobl sydd yn profi’r staren yma bob mis. Fel is-gadeirydd clwb pel-rwyd Aston University, wnes i feddwl faint o fyfrwyr sy’n colli allan ar chwarae a hyfforddi gan na allant fforddio cael period! Dyma’n union pam yr oeddwn i eisiau gwneud gwahaniaeth.\nNever Ovary-Acting – ymgyrch i godi ymwybyddaeith o dlodi misglwyf neu period poverty. Fel rhan o’r ymgyrch ryden ni wedi penderfynnu ymgeisio i dorri record y byd am y llinnell hiraf o Sanitary Pads.\nRyden ni’n awyddus i godi ymwybyddiaeth am effaith tlodi misglwyf ar bobl ifanc, ac i addysgu myfyrwyr ar draws Aston a thu hwnt, am faint o bobl ifanc sy’n colli addysg gan eu bod nhw’n methu fforddio talu am nwyddau misglwyf. Mae’r ymgyrch yn cael ei redeg gan glwb pel rwyd ac Undeb myfyrwyr y coleg a dwi’n falch o chwarae rhan flanellaw yn y cyfan. Dylynwch ni ar Instagram @neverovaryacting i ddilyn ein taith a chlywed am ein newyddion diweddaraf.\nDiolch o galon i Jemma am gysylltu ac rydym yn dymuno pob llwyddiant i ti ac i’r ymgyrch dros yr wythnosau nesaf. Cofiwch ddilyn @NeverOvaryActing ar Instagram i gadw fyny gyda’r newyddion diweddaraf, mae newyddion cyffrous ar y gorwel yn y dyddiau nesaf!\nOs hoffech rannu stori gyda ni ebostiwch ni ar mam@mamcymru.wales\nTagged with:Aston, Aston University, campaign, Cymraeg, Cymru, end period poverty, Guinness World Record, misglwyf, period poverty; neverovaryacting, poverty, sanitary products, students, tampax, tlodi, tlodi misglwyf, Wales, Welsh, ymgyrch\nPrevious PostBarn Mam – Llyfr PERFFAITH i bob ffan rygbi ifanc!\nNext PostLuned a Huw Aaron yn lansio cwmni cyhoeddi i blant Cymru\nFriday February 28th, 2020 yn 06:19 PM\nI’ve always been disgusted about the fact women have to pay VAT on sanitary products as they are classed as a luxury item. That is a disgrace. But I would be interested to know how the £13 a month figure is achieved. For most of my life I have had 13 day periods every 3 weeks yet, using current prices, I do not spend more than £6 a month if that. Put in perspective of the cost of so many other things that most people prioritise it’s is minimal. No-one should have to worry about accessing sanitary products but for the majority of people in the country they are not unaffordable and would be more affordable without VAT which should be removed immediately nationwide. Free products should be available for those where there is a serious need but my fear is there is a hysteria being whipped up where everyone will expect them free which is unfeasible. In Wales and Scotland pain killers are available free of charge from the GP. Perhaps funding could be sorted to cover prescription charges for such medication in England and NI. With regards to the fact that half the population have periods and how it’s not fair that we have to pay for the privilege it isn’t fair but sadly life isn’t fair


Gêm Cyfnewid Adar Angry. Chwarae rhad ac am ddim ar-lein\nAdar Angry Adar Angry berds Ingres Intelligent 3d 7 mlynedd Bechgyn Gweithredu Gadewch yr ystafell Ras ar gyfer bechgyn Kids rasio Kids gwisgo i fyny ar gyfer merched Kids lliwio Gaeaf Intelligent Chwiliwch am eitemau Dod o hyd i eitemau\nGêm Cyfnewid Adar Angry Ar-lein\nCyfnewid Adar Angry\nGêm Disgrifiad: Ydych chi'n hoffi y gêm "Ingres Berdz"? Mae hi'n ennill poblogrwydd aruthrol ar unwaith a hyd yn oed daeth y logo ar gyfer llawer o gynhyrchion. Mae'r gêm hon yn llai ysblennydd a phwerus, ond bydd yn dal yn haeddu sylw. Casglu adar mewn stribedi i gael pwyntiau ar ei gyfer. Lofruddio ar y fan a'r lle bob amser yn ymddangos yn newydd, byddwch yn ofalus.\nYdych chi'n hoffi y gêm "Ingres Berdz"? Mae hi'n ennill poblogrwydd aruthrol ar unwaith a hyd yn oed daeth y logo ar gyfer llawer o gynhyrchion.\n© playgame24.com - gêm ar-lein rhad ac am ddim Cyfnewid Adar Angry () Chwarae\nfflachia herwhela ar-lein Cyfnewid Adar Angry rhad ac am ddim.. Peidiwch ag anghofio sgorio'ch y gêm hon Cyfnewid Adar Angry a rhannu gêm hon gyda'ch ffrindiau gorau.


Yn y bôn, mae cydgynhyrchu’n golygu bod gweithwyr proffesiynol yn gweithio mewn partneriaeth gyda phobl sydd wedi cael profiadau byw, i ddatblygu atebion i heriau mewn gwasanaethau cyhoeddus a chymunedau.\nMae’r diffiniad rydym yn ei ddefnyddio fel a ganlyn:\nDull o weithio a seilir ar asedau yw cydgynhyrchu mewn perthynas â gwasanaethau cyhoeddus, sy’n galluogi pobl sy’n darparu a phobl sy’n derbyn gwasanaethau i rannu grym a chyfrifoldeb, ac i gydweithio trwy gysylltiadau cyfartal, dwyochrog a gofalgar. Mae’n creu cyfleoedd i bobl gael mynediad at gymorth pan fo’i angen, ac i gyfrannu at newid cymdeithasol.\nFfordd o feddwl a dull o weithio yw, a seilir ar y 5 gwerth hyn:\nGwerthfawrogi pobl a magu eu cryfderau\nDatblygu rhwydweithiau sy’n gweithredu draws seilo\nCanolbwyntio ar yr hyn sy’n bwysig i’r bobl dan sylw\nMeithrin cysylltiadau a seilir ar ffydd a grym a rennir\nGalluogi pobl i ysgogi newid\nMae gennym Sylfaen Wybodaeth sy’n cynnwys gwybodaeth am gydgynhyrchu a digonedd o astudiaethau achos. Mae Adran 1 yn delio gyda "beth yw cydgynhyrchu”. Mae’r adnoddau hynny ar gael yma, ac oddi yno gallwch archwilio gweddill y Sylfaen Wybodaeth.\nBeth yw’r cysylltiad rhwng hyn ac ymgyfraniad?\nYmgyfraniad yw un o’r 5 ffordd o weithio sy’n greiddiol i Ddeddf Llesiant Cenedlaethau’r Dyfodol (Cymru) 2015, sy’n amlygu ‘pwysigrwydd cynnwys pobl sydd â diddordeb mewn gwireddu’r nodau llesiant, a sicrhau fod y bobl hynny’n adlewyrchu amrywiaeth yr ardal a wasanaethir gan y corff.’\nYng nghyd-destun polisi Cymru, rydym yn defnyddio’r gair ymgyfraniad (hynny yw, cyfraniad gan ddinasyddion neu gymunedau) ochr yn ochr â’r gair cydgynhyrchu oherwydd o safbwynt ymarferol, maent mor debyg i’w gilydd.\n"Rwyf wedi dysgu ymddiried yn fy hunan mwy, ond hefyd i gael ffydd yng nghapasiti pobl eraill i gael hyd i atebion sy’n bodloni eu hanghenion nhw. Mae wedi rhoi caniatâd imi fod yn ddewrach, ond yn fwy dynol wrth drafod gyda chyllidwyr a chomisiynwyr sydd yn y pen draw wedi arwain at drafodaethau mwy didwyll ac arwyddocaol."\n- Sian Davies, Mencap Cymru, Pennaeth Effaith a Dysgu


Gwisg Ysgol - Rhydywaun (Cymraeg)\nposted 26 Sep 2018, 02:01 by Arwel James [ updated 26 Sep 2018, 05:09 ]\nEglurhad am wisg ysgol am weddill yr hanner tymor yma\nGwnaed cais yn wreiddiol i ofyn wrth disgyblion i wisgo gwisg ysgol gaeaf (crys a thei) ar ddydd Gwener (28/9/18) petai'n bosib, gan fod lluniau unigol a grwpiau yn cael eu tynnu ar gyfer blynyddoedd 7 i 10.\nGyda'r tywydd yn oeri, rydym yn annog disgyblion i symud at wisg ysgol y gaeaf gyda golwg i ddisgyblion wisgo crys a thei dros yr wythnosau nesaf, yn ddelfrydol erbyn yr 8fed o Hydref. Wedi dweud hyn, rydym yn ymwybodol efallai nad ydy pawb wedi cael y cyfle i brynnu'r wisg ar gyfer y gaeaf eto, felly dydyn ni ddim yn gorchymyn bod y wisg yn cael ei newid os nad ydych mewn sefyllfa i wneud hyn.\nMae'r dyddiad swyddogol ar gyfer newid y wisg yn parahu ar gyfer ar ôl y gwyliau hanner tymor.\nCyn hir, byddwn yn gofyn am sylwadau gan rieni ar gael un wisg ysgol am y flwyddyn gyfan a fydd, yn ein barn ni, llawer yn rhatach ac yn fwy ymarferol.\nGobeithiwn fod yr ebost yma'n esbonio'r sefyllfa. Ymddiheurwn petai'n ymddangos ein bod yn gorchymyn rhywbeth yn groes i'r neges gwreiddiol. Mae unrhyw newid i wisg ysgol yn benderfyniad i'r corff Llywodraethol. Edrych i weld petawn yn medru, lle'n bosib, symud y disgyblion at y wisg gaeaf yn gynt oedd y bwriad.


Up-cycled cultural fashion ready for catwalk debut | Coleg y Cymoedd\nDillad wedi’u huwchgylchu’n chwaethus yn barod am y sioe ffasiwn\nMae dillad a fethodd â chael lle mewn siop elusen yng Nghaerdydd ar fin cael eu harddangos mewn sioe ddillad ar ôl cael eu hadnewyddu’n llwyr gan ddysgwyr talentog cwrs y diwydiannau creadigol.\nYn ddifwlch ers pum mlynedd, mae egin gynllunwyr o Goleg y Cymoedd wedi defnyddio’u sgiliau newydd i droi dillad o Oxfam Boutique Caerdydd yn gyfuniadau gwreiddiol o wisgoedd ar y thema ‘Y Dwyrain yn cwrdd â’r Gorllewin’.\nYn dilyn llwyddiant yr achlysur y llynedd, bydd gwisgoedd deniadol y dysgwyr yn cael eu harddangos yn ystod sioe ffasiwn i godi arian a bydd y sioe ffasiwn yn cael ei chynnal ar gampws Nantgarw, Coleg y Cymoedd Ddydd Mawrth, Rhagfyr 15.\nCyd-fenter fydd y digwyddiad rhwng dysgwyr ledled y coleg. Bydd gwirfoddolwyr o adrannau trin gwallt a’r celfyddydau cynhyrchu yn paratoi’r modelau, bydd dysgwyr o adran technoleg cerddoriaeth yn darparu trac sain a bydd dysgwyr y cyfryngau digidol yn ffilmio’r holl beth.\nLluniwyd y dillad a’r casgliad o ategolion yn gyfangwbl o ddeunyddiau a ddaeth o Oxfam Boutique a deunyddiau eraill wedi’u hailgylchu y mae’r dysgwyr wedi’u huwchgylchu’n ddarnau chwaethus.\nNod y prosiect parhaus hwn ydy annog dysgwyr i ystyried materion moesegol ynghlwm wrth y diwydiant ffasiwn. Ar ben hynny, mae’r arddangosfa'n rhoi profiad o’r ‘byd go wir’ i’r dysgwyr talentog sut i hyrwyddo, trefnu a rheoli digwyddiad mawr.\nDywedodd Jessica Edwards, 18 oed o Lanbradach, dysgwr ar y cwrs celf a dylunio yng Ngholeg y Cymoedd: “Dw i wir wedi mwynhau bod yn rhan o’r prosiect pwysig hwn. Bu’n brofiad gwych i weithio ar wisgoedd ar gyfer brîff go wir, ac mae’n gyffrous iawn meddwl y bydd ein dillad yn cael eu harddangos gan fodelau ar y llwyfan ffasiwn ac ar werth i’r cyhoedd.\n“Bu thema Y Dwyrain yn cwrdd â’r Gorllewin yn un ddiddorol i weithio arni ac yn destun rhyfeddod i ddysgu am ystyriaethau moesegol y diwydiannau rydyn ni am weithio ynddyn nhw.”\nAr ôl y sioe ffasiwn, bydd y creadigaethau yn dychwelyd i Oxfam Boutique ar Heol y Santes Fair yng Nghaerdydd i’w gwerthu yno a’r holl elw yn mynd at Oxfam.\nDywedodd Claire Samuel, rheolwraig Oxfam Boutique Caerdydd, “Mae hwn yn gydweithrediad gwych ac yn gyfle gwych i’r genhedlaeth iau ddod i wybod am y gwaith pwysig y mae Oxfam yn ei wneud yn genedlaethol ac yn fyd–eang. Mae’r gwaith y mae’r dysgwyr wedi’i greu yn ardderchog.\n“Roedd y dillad yn wledd i’r llygad yn siop Oxfam Boutique ac yn fodd o hysbysu’r cyhoedd am genhadaeth Oxfam i godi pobl o dlodi. Diolch i holl adrannau Coleg y Cymoedd a wnaeth hyn yn bosibl.”\nDywedodd Alistair Aston, tiwtor yng Ngholeg y Cymoedd: “Mae gweithio gydag Oxfam Boutique bob amser yn brofiad gwych i’n dysgwyr gan ei fod yn eu galluogi i ddod i ddeall y materion hanfodol y mae Oxfam yn eu cynorthwyo yn ogystal â’r paratoi sydd ei angen ar gyfer digwyddiad mawr a gwerthiant masnachol.\n“Maen nhw wedi gweithio gydag egni a brwdfrydedd, gan greu gwisgoedd, graffeg a gemwaith ar y thema “Y Dwyrain yn cwrdd â’r Gorllewin” ac fe gaiff y rhain eu harddangos ar y llwyfan ffasiwn yn ystod y sioe ac yna byddan nhw’n cael eu gwerthu yn Oxfam Boutique Caerdydd. Mae gweithio ar draws disgyblaethau ac adrannau ar frîff byw wedi dangos y talent sy’n cael ei ddatblygu yng Ngholeg y Cymoedd.”


Camwybodaeth a Newyddion Ffug - Wales\nCamwybodaeth a Newyddion Ffug\nMae’r rhyngrwyd yn adnodd hynod werthfawr ar gyfer dod o hyd i wybodaeth ddefnyddiol ac awdurdodol am unrhyw beth o’r newyddion a materion cyfoes i DIY, iechyd i hanes, enwogion i’r Coronafeirws. Fodd bynnag, mae hefyd yn llawn gwybodaeth gamarweiniol, gwybodaeth sydd wedi cael ei chreu a’i rhannu gan bobl sydd â gwybodaeth anghywir am y pwnc, a gwybodaeth sydd wedi cael ei ffugio’n fwriadol a’i lledaenu. Mae’r dudalen hon yn disgrifio’n gryno y gwahaniaeth rhwng camwybodaeth a newyddion ffug.\nI bob pwrpas, gwybodaeth sy’n anghywir yw camwybodaeth, a gaiff ei chyflwyno ar ffurf, er enghraifft:\nPost neu neges uniongyrchol ar y cyfryngau cymdeithasol.\nNeges destun neu e-bost.\nTudalen we neu wefan gyfan.\nDogfen neu ffeil a gaiff ei rhannu mewn unrhyw ffordd.\nYn aml iawn, caiff camwybodaeth ei rhannu’n ddiniwed gan bobl heb iddynt sylwi ei bod yn anghywir neu’n gamarweiniol, neu’n niweidiol hyd yn oed. Dyma sut y bydd camwybodaeth yn mynd yn feirol mewn cyfnod byr iawn, gydag amrywiaeth o ganlyniadau. Fodd bynnag, caiff gwybodaeth anghywir a gaiff ei rhannu gan rywun sy’n gwybod nad yw’n hollol wir ei galw’n dwyllwybodaeth.\nYn yr oes hon o gyfryngau cymdeithasol sy’n gymharol ddilywodraeth, nifer mawr o sianeli newyddion ar-lein a straeon wedi’u noddi, byddwn yn dod i gysylltiad â newyddion ffug yn ddyddiol.\nDau gategori newyddion ffug\nStraeon celwyddog a gaiff eu cyhoeddi’n fwriadol i ddylanwadu ar eich meddyliau a’ch penderfyniadau, gwneud i chi ymweld â gwefannau penodol (a allai fod yn dwyllodrus, neu gynnwys deunydd na fyddech am ei weld fel arfer), gwneud i chi gredu rhywbeth ffug neu brynu nwyddau neu wasanaethau penodol.\nStraeon sydd ond yn rhannol wir, fel adrodd am ddigwyddiad ffeithiol ond camadrodd rhai o’r amgylchiadau neu’r ffeithiau cysylltiedig, fel cymhellion a dyfyniadau. Diben y math hwn o newyddion ffug yw lledaenu ideolegau a safbwyntiau yr unigolion neu’r sefydliad a greodd y straeon, gan ddylanwadu ar y darllenwyr.\nFel arall, mae rhai enghreifftiau o newyddion ffug yn deillio o chwedlau trefol neu negeseuon yn newid wrth iddynt gael eu trosglwyddo o berson i berson. A gan nad yw llawer o bobl yn tueddu i gadarnhau ffynhonnell cynnwys ar-lein cyn iddynt ei rannu, fel camwybodaeth neu dwyllwybodaeth, gall newyddion ffug fynd yn feirol yn gyflym iawn.\nMae rhai pobl hefyd yn honni’n fwriadol mai newyddion ffug yw newyddion sy’n ffeithiol gywir mewn gwirionedd, am nad ydynt yn cytuno â’r wybodaeth neu am nad ydynt yn ei hoffi.\nSut i wahaniaethu rhwng newyddion go iawn a newyddion ffug\nGofynnwch i’ch hun a fyddai hyn yn digwydd mewn gwirionedd. Byddwch yn rhesymegol wrth ystyried yr hyn rydych yn ei ddarllen neu’n ei glywed, gan gwestiynu pam y byddai wedi cael ei ysgrifennu, a yw’n ceisio newid eich safbwynt, gwerthu rhywbeth i chi, eich cyfeirio at wefan arall neu eich syfrdanu.\nA oes unrhyw un arall yn adrodd am yr un stori? Edrychwch i weld a yw ffrydiau newyddion a gwefannau dibynadwy a pharchus hefyd wedi adrodd am y stori a welsoch.\nYmchwiliwch i’r ffynhonnell. Dysgwch fwy am y cyhoeddwr, er enghraifft a yw’n ffynhonnell ag enw da sydd fel arfer yn ddibynadwy, neu ai blog personol unigolyn ydyw? Edrychwch i weld a allwch ddod o hyd i adolygiadau diduedd o’r ffynhonnell.\nGwiriwch ffeithiau. Bydd newyddion dilys yn aml yn cynnwys data swyddogol, arolygon ac achosion tebyg blaenorol i gefnogi’r stori. Yn aml, bydd yn eithaf clir bod y newyddion yn anecdotaidd neu wedi’u ffugio.\nGwiriwch ddelweddau. Yn aml bydd lluniau neu ddarluniau sy’n cyd-fynd â newyddion ffug wedi cael eu golygu i atgyfnerthu’r stori ac, yn aml, ni fydd hyn wedi’i wneud yn dda iawn. Hefyd, gwnewch chwiliad delweddau i’r gwrthwyneb ar Google i weld a yw’r ddelwedd wedi cael ei dwyn o ffynhonnell arall.\nDefnyddiwch eich greddf. Cofiwch, os bydd rhywbeth yn swnio’n rhy ryfedd, afreal neu od i fod yn wir, dyna fydd yr achos yn aml iawn.


Algebras gweithredydd - Astudio - Prifysgol Caerdydd\nGall grŵp sy’n gweithredu’n allanol ar ffactor II1 uwchfeidraidd gael ei adfer o gynnwys ei algebra pwynt sefydlog.\nMae isffactor cyffredinol yn amgodio cymesuredd mwy soffistigedig, gan gynnwys mynd y tu hwnt i grwpiau cwantwm.\nMae gan y cymesureddau hyn gysylltiad agos â chategorïau tensor ac maen nhw wedi chwarae rhan bwysig mewn theori cwlwm, grwpiau cwantwm, mecaneg ystadegol mewn dau ddimensiwn, algebrâu Hecke a damcaniaeth maes cwantwm topolegol.\nMae cylch ffrwythlon o syniadau wedi datblygu yn yr ugain mlynedd diwethaf yn cysylltu damcaniaeth isffactorau (math III) gyda swyddogaethau dosraniad sefydlog modiwlaidd mewn damcaniaeth maes cydffurf drwy ddefnyddio isffactorau pleth ac alffa-ymsefydlu.\nMae gwaith blaenorol wedi canolbwyntio’n bennaf ar ddamcaniaethau maes cydffurf rhesymegol, lle mae un yn gweithio gyda system o endomorffeddau. Mae’r system bleth hon nad yw’n ddirywiadol o endomorffeddau yn gategori tensor modiwlaidd, ac mae ei wrthrychau syml yn endomorffeddau anostyngadwy a gyda’r gofod-Hom fel eu morffeddau. Nid yw’r system lawn o endomorffeddau sy’n cael eu cymell gan alffa-ymsefydlu yn bleth yn gyffredinol, fodd bynnag, mae’r lluniad dwbl cwantwm yn cynnig ffordd i adeiladu isffactor pleth.\nMae’n naturiol ceisio ehangu’r syniadau hyn i gategorïau tensor lled-resymegol, lle mae un yn ystyried systemau diddiwedd o endomorffeddau â rheolau ymasiad meidraidd, hynny yw, dim ond yn feidraidd mae nifer o endomorffeddau anostyngadwy yn ymddangos yn nadelfeniad unrhyw gynnyrch endomorffeddau anostyngadwy.\nYchydig o astudiaeth mae categorïau o’r fath ac isffactorau wedi’u cael, gyda’r ffocws yn bennaf ar yr achos rhesymegol haws. I astudio isffactorau dwbls y’n codi o systemau lled-rhesymegol, mae’n rhaid ystyried isffactorau gyda mynegai diddiwedd. Ychydig iawn a wyddom am isffactorau o’r fath, er eu bod wedi dechrau cael eu hastudio eto yn ddiweddar yn achos math II1 o isffactorau.


Brenin Byrgyrs Treganna | POBL CAERDYDD | #PoblCaerdydd\nBrenin Byrgyrs Treganna\nMae Alun Williams yn pendroni pam ein bod mor ddi-antur wrth ddewis cig i’w goginio yn yr awyr agored\nNawr bod yr haf yn dirwyn i ben efallai mai’r penwythnos hwn fydd y siawns olaf i geisio cael barbeciw cyn rhoi popeth nol yn y sied i gasglu llwch dros y gaeaf.\nCawsom dywydd grêt ym mis Gorffennaf a rwy’n cofio gweld tyrrau o fwg yn codi o erddi cefn Pontcanna bob nos Sadwrn. Ces i fy syfrdannu gan gymaint o bobl oedd yn barod i ddefnyddio cig rhad ar gyfer eu barbiciws megis byrgyrs rhew neu bacedi o archfarchnad leol. Biti garw pan mae gan yr ardal nifer di-ri o siopau cig, o leiaf pedair ar Heol y Bontfaen.\nOnd y cwestiwn rwy’n clywed yw: pa un yw’r gorau?\nWel dyma’r cwestiwn a ofynnais i mi fy hun wythnos diwethaf felly mi es i allan i brynu byrgyrs o siopau cig Treganna a Marchnad Ganolog Caerdydd a gwneud arbrawf blas.\nCes i fy siomi gan byrgyrs y Farchnad Ganolog wrth feddwl am yr ansawdd gwych a geir yno fel arfer. Roedd fel bwyta rwber ar adegau, ac mi wnes i diweddu gan ei boeri allan! Yr un profiad ces i gyda RJ Berry yn Nhreganna, er fod na flas tsili ynddo roedd yn ddi-liw a braster oedd y rhan fwyaf o’r byrger.\nOnd y cigydd sy’n cipio’r goron am byrger gorau Treganna yw’r Meat Market. Er i mi feddwl mai lle rhad yw cigydd yma ces i fy siomi o’r ochr orau wrth frathu mewn i hwn. Ces i fy syfrdanu mor dda oedden nhw. Blas cadarn a digon o gic ynddo.\nFelly os ydych chi’n penderfynnu dweud ffarwel i’r haf y flwyddyn hon trwy gael barbeciw, ewch lawr i’r Meat Market er mwyn dathlu penwythnos gwyl y banc gydag ychydig o flas.\nThe Meat Market, 187 Heol Ddwyrain y Bontfaen, Caerdydd CF11 9AJ 029 2064 1055\nDilynwch Alun ar Twitter @aluneurig


10 Albwm Merch Gorau\nAchos heddiw yw Day of The Girl, ni wedi gofyn i Nicky o Ddefnyddiwch Eich Cymraeg ysgrifennu erthyglau - Deg Albwm Merch Gorau. Dyma'r ymateb ...\n10. Blondie – Parallel Lines (1978)\nRhaid unrhyw restr o'r math hwn gynnwys rhyw fath o gyfraniad gan Debbie Harry a Blondie. Band sy'n ysgogi neu ddiffinio'r ymadrodd "Doeddwn i ddim wir yn sylweddoli faint o hits oedd gyda nhw". Mae'n hawdd anghofio bod yr albwm hwn yn cael ei ryddhau ar uchder y symudiad "punk" y gwnaethon nhw ei osod yn gyfforddus er gwaethaf bod mor wahanol i'r bandiau mwyaf ofnadwy y daeth y symudiad ynghyd ag e. Mae'r agorwr "Hanging on the Telephone" yn eich helpu i mewn i'r albwm cyn eich taro â "One Way or Another". Mae'n rhy hawdd anghofio "Heart of Glass" ar y albwm hwn hefyd! Dychmygwch dri chan o'r ansawdd hwnnw yn cael ei ryddhau ar unrhyw albwm heddiw ?! Ni fyddai'n digwydd...\n9. Kate Nash – Girl Talk (2013)\nDw i'n casáu defnyddio'r term hwn ar restr o albymau gorau gan ferched, ond mae fy nghyfeirlyfr cyfyngedig yn gorfodi mi i wneud hynny. Oedd "Girl Talk" gan Kate Nash yn un o'r mwyaf o'r "big ball moves" wedi gwneud erioed. Ar ôl iddi sefydlu ei hun fel enw cartref gyda'i albwm cyntaf "Made of Bricks" yn 2007, a'r hit enfawr "Foundations", byddai wedi bod yn hynod o hawdd i Nash orffwys ar ei laurelau a pedal allan hits ar gyfer y degawd nesaf. Beth wnaeth hi? Beth na fyddai unrhyw seren uchaf pop 10 hunan-barch yn ei wneud mewn miliwn o flynyddoedd!! Strapiwch ar y gitâr bas, cychwyn band o'i chariadon a rhowch albwm bron brwdfrydig yn llawn o straeon am gyfeillgarwch, cariad a gollwyd, ffeministiaeth, y wasg-baiting a hyd yn oed mewn rhai pwyntiau ... gangster-rap? Mae'n rhaid i chi clywed yn wir ei fod yn credu. Anhygoel!\n8. Garbage – Version 2.0 (1998)\nNag ofynnodd Garbage byth i chwalu'r llinellau rhwng "genres", gan swnio fel "grunge-also rans" stereoteipig ar adegau, tra'n swnio fel The Prodigy ar y gan nesaf. "Version 2.0" oedd pan gafodd gwisg Shirley Manson eu cryfder eu hunain a dod i mewn i'w hunain. Mae'r agorydd "Temptation Waits" agoriadol yn cyfateb i'r albwm, cymysgedd ddryslyd ond gwych o frawdiau electronig ecletig, wedi'u cymysgu â gitâr trwm, uchel, gitâr bas thunderous a theithen sydyn ac weithiau gwenwynig Manson. Albwm sy'n agor gyda'r llinell "I tell you something, I am a wolf but I like to wear sheep's clothing" yn rhoi syniad i chi o'r daith yr ydych ar fin ei wneud. Roedd hi'n pendyferniad mor galed rhwng hyn, "Garbage" a "Bleed Like Me" - mae pob un ohonyn nhw yn albwmau gwych - ond mae "Version 2.0" yn dadlau yn union yn union beth yw Garbage.\n7. PJ Harvey – Stories from the City, Stories from the Sea (2001)\nAlbwm wych gan PJ Harvey ar ben uchaf ei gêm. Mae "Good Fortune" sengl yn agor yr albwm yn arddull cyfarwydd PJ yn dilyn dechrau ffug "Big Exit". Nid yw PJ Harvey erioed wedi cael y credyd yn ddyledus iddi ddilyn gyrfa o gofnodion anhygoel ond os ydych chi am ddechrau gyda PJ Harvey, "Stories from the City, Stories from the Sea" yw'r lle gorau i ddechrau gydag un o fwyaf o Loegr.\n6. The Distillers – Coral Fang (2003)\nWedi'i ysgaru yn ddiweddar ar ôl priodas gwenwynig i Tim Armstrong o'r grwp Rancid, dychwelodd Brody Dalle yn 2003, a oedd hi'n awyddus i frwdio tag y "Her Husband Wrote All Of Her Songs" a ddioddefodd hefyd gan lawer o bobl eraill ar y rhestr hon (gwelwch Courtney Love, Kim Gordon, Justine Frischmann - dych chi'n sylwi y "pattern" yma?) Gyda "Coral Fang" cofnod gwych y tu mewn gyda sain "mwy crwn" newydd na'u dau albwm blaenorol. Oedd "Coral Fang" yn crynhoi'r llinell rhwng grunge, "garage rock" a "punk" gan gynhyrchu albwm "stylish", ddeallus ac aeddfed.\n5. The Muffs – Blonde and Blonder (1995)\nYn aml yn cael eu anghofio'n greulon mewn rhestrau fel hyn, efallai achos eu bod yn cerdded y llinell rhwng "grunge" a "punk" yn rhy agos a byth yn eithaf cyfforddus yn ffitio i mewn i un blwch neu'r llall. Mae band Kim Shattuck mewn gwirionedd yn taro eu gorau gyda'u ail albwm "Blonde and Blonder". Mae casgliad gwych o alawon syfrdanol, syfrdanol yn amrywio o'r "Ethyl My Love" bron metelaidd i'r un "Sad Tomorrow", ond, os fydd Nirvana yn ei gyhoeddi fe, a fysai fe wedi werthu mwy na "Smells Like Teen Spirit".\n4. Sonic Youth – Dirty (1992)\nTra oedd eu labelwyr Nirvana yn cymryd drosodd y fyd gyda "Nevermind" oedd Sonic Youth yn defnyddio eu amser ar label mawr Geffen Records yn effeithiol, gan cyhoeddi albwmau sy'n werthu milliwns gyda driliau trydan yn lle gitâr, gitâr a chwaraewyd gyda drymiau, gitâr yn cael eu chwarae gyda dannedd a phob cyfaint arall o chwarae gitâr gydag unrhywbeth heblaw plectrum. Yng nghanol yr albwm a gyrru'r band yw Kim Gordon, sef epitome "cwl". Gwiriwch "Drunken Butterfly" am rai o'i eiliadau llais gorau yn ogystal â "Youth Against Facism" a "Sugar Kane" am rai o'i gwaith bas mwyaf.\n3. Hole – Live Through This (1994)\nGwelodd "Live Through This" gan Hole fynd i mewn i'r "mainstream" ar ôl i'w albwm gyntaf "Pretty on the Inside" (Cynhyrchwyd gan Kim Gordon o Sonic Youth) eu gweld yn smentio eu lle fel rhan o'r "grunge underbelly". Mae anifail anhygoel fach o albwm, nid heb ei eiliadau tendr hefyd - eiliadau fel "Softer, Softest" a "I Think That I Would Die", ac mae pob un ohonyn nhw yn disgyn i anhrefn swnllyd yn eu ail olaf. Mae crio Love o "..and if you live through this for me I swear that I would die for you" ar ôl y digwyddiadau yn agos ar ôl rhyddhau'r albwm hwn, mae'n dal i anfon sifftiau i lawr y gwddf rhyw 24 mlynedd yn ddiweddarach. Yn syml, albwm gwych.\n2. Amy Winehouse – Back to Black (2007)\nBeth arall gallwn ni ddweud am "Back to Black" gan Amy Winehouse nad yw wedi'i ddweud hyd yn hyn? Yma 'dyn ni'n gweld Amy yn ei hanfodion gorau, gan dwyn i gof straeon o dorri'r galon a chyffwrdd â rhai o'r problemau oedd yn “plagued” ei bywyd personol ar y bryd. Nid oes un can gwan ar yr albwm hwn a dylai "Back to Black" ystyried ei fod yn wrando hanfodol.\n1. Elastica – Elastica (1995)\nYn aml, rhowch y lwmp yn y pentwr "Britpop a.y.y.b" wrth edrych yn ôl-weithredol. Albwm cyntaf Elastica yn 1995 oedd yn union yr hyn y mae'n rhaid bod yn albwm gyntaf, ar unwaith, yn frys ac yn llawn corau. O "Line Up" i gychwyn i "Stutter" yn y ddiwedd, mae'r albwm hwn bron yn berffaith. Mae'r canwr arweiniol Justine Frischmann wedi cofnodi dweud mae hi'n difaru wrth y band sy'n rhedeg ar ôl yr albwm hwn gan ei bod hi'n teimlo eu bod wedi cyflawni popeth oeddwn nhw yn bwriadu ei gyflawni gyda'r ymdrech hon. Cyn belled â fy mod i yn caru eu ail-albwm "The Menace" mae'n anodd dadlau gyda'i barn.